&Darin.Strait; &Darin.Strait.mail;
2010-07-25
4.5

# Tehingute otsimine

## Üldine

Tehingute otsimise dialoog aitab otsida andmeid sinu määratud kriteeriumide põhjal. Dialoogi saab avada menüüst Redigeerimine käsku Otsi tehingut... valides.

Dialoogis on kaks põhikaarti. Kaardil Kriteeriumid on mitu alamkaarti otsingukriteeriumide määramiseks.

Tulemusi näeb pärast otsingu lõpetamist kaardil Tulemus. Tulemuste all näitab &kappname; otsingukriteeriumidele vastanud tehingute arvu. Topeltklõps mõnel tehingute nimekirja tehingul avab vastava pearaamatu ja näitab tehingut.

Klõpsuga nupule Otsi alustatakse otsingut, mille juures arvestatakse kõiki sisestatud kriteeriumeid kõigil kaartidel.

Nupuga Lähtesta saab lähtestada kõigi kriteeriumi alamkaartide kõik väljad lähteväärtustele. See lubab sisestada uued otsingukriteeriumid.

Nupuga Sulge saab tehingute otsimise dialoogi sulgeda.

## Otsingukriteeriumid

Kaardil Kriteeriumid on mitu alamkaarti, mis kõik lubavad kindlaks määrata eri laadi otsingukriteeriume. Kriteeriumide määramise alast allpool toob &kappname; ära kõik erinevad kriteeriumitüübid, mis on parajasti otsingule määratud.

### Tekst

Tehingute otsimise dialoogi kaart Tekst

Sel kaardil saab määrata otsitava teksti. Siin on samuti kaks märkekasti, millega saab määrata teksti kasutamise viisi otsingus.

Vaikimisi otsitakse lihtsalt alamstringi sobivust. Näiteks

- Best leiab vasteks Best Cakes, Inc.

- est leiab samuti vasteks Best Cakes, Inc.

Tekstivälja kõrval asuvas rippmenüüs saab valida Sisaldab, kui soovid, et leitaks teksti sisaldavad tehingud, või Ei sisalda, kui soovid leida tehingud, mis ei sisalda määratud teksti.

Kui märkida kastike Tõstutundlik, ongi otsing tõstutundlik ehk arvestab tähesuurust. Nii ei leita best otsimisel ja selle kastikese märkimisel vastet Best Cakes, Inc.

Kui märkida kastike Teksti käsitlemine regulaaravaldisena, võetakse teksti regulaaravaldisena. Täpsema teabe saamiseks, kuidas luua regulaaravaldisi, uuri &Qt; dokumentatsiooni QRegExp klassi kohta.

### Konto

Tehingute otsimise dialoogi kaart Konto

Sel kaardil saab määrata kontod, millest tuleb tehingut otsida.

Kontosid näidatakse puukujuliselt. Otsinguks märgitud kontod on tähistatud märkekastiga. Kui klõpsata nupule Kõik, märgitakse otsinguks kõik kontod. Kui klõpsata nupule Mitte ükski, ei märgita otsinguks ühtegi kontot. Konkreetseid kontosid saab otsinguks märkida või välja jätta, kui klõpsata &HVNga; kastikesele konto nime juures. Terve kontohierarhia saab märkida või välja jätta, kui klõpsata kastikeses &HPNga;.

### Kuupäev

Tehingute otsimise dialoogi kaart Kuupäev

Sel kaardil saab määrata, milliseid kuupäevi tuleks otsida.

Vahemik võimaldab mugavalt määrata ajavahemiku väljade Alates ja Kuni abil. Viimaseid saab ka eraldi määrata. Kuupäevad võib sisestada käsitsi. Olematuid kuupäevi sisestada ei saa. Kuupäevi võib määrata ka klõpsuga üles ja alla osutavale noolele, kui konkreetne kuupäevaosa on esile tõstetud. Väikesele kalendriikoonile klõpsates ilmub kalender, mis lubab kuupäevi veel lihtsamalt valida.

### Kogus

Tehingute otsimise dialoogi kaart Kogus

Sel kaardil saab määrata, milliseid koguseid otsida.

Võib otsida nii konkreetset kogust kui ka kogusevahemikku. Kalkulaatoriikoonile klõpsates ilmub väike kalkulaator, mis aitab väärtust sisestada.

### Kategooria

Tehingute otsimise dialoogi kaart Kategooria

Sel kaardil saab määrata, millistes kategooriates otsida.

Kategooriaid näidatakse puukujuliselt. Otsinguks märgitud kategooriad on tähistatud märkekastiga. Kui klõpsata nupule Kõik, märgitakse otsinguks kõik kategooriad. Kui klõpsata nupule Mitte ükski, ei märgita otsinguks ühtegi kategooriat. Kui klõpsata nupule Tulu, märgitakse otsinguks tulukategooriad, kulukategooriad aga jäetakse välja. Kui klõpsata nupule Kulu, märgitakse otsinguks kulukategooriad, tulukategooriad aga jäetakse välja.

Konkreetseid kategooriaid saab otsinguks märkida või välja jätta, kui klõpsata &HVNga; kastikesele kategooria nime juures. Terve kategooriahierarhia saab märkida või välja jätta, kui klõpsata kastikeses &HPNga;.

### Maksesaaja

Tehingute otsimise dialoogi kaart Maksesaaja

Sel kaardil saab määrata, milliste maksesaajate seast otsida.

Otsinguks märgitud maksesaajad on tähistatud märkekastiga. Kui klõpsata nupule Kõik, märgitakse otsinguks kõik maksesaajad. Kui klõpsata nupule Mitte ükski, ei märgita otsinguks ühtegi maksesaajat. Konkreetset maksesaajat saab märkida või välja jätta klõpsuga kastikesele maksesaaja nime juures.

Kui märkida kastike Maksesaajata tehingute valimine, otsitakse ainult tehinguid, millel pole maksesaajat.

### Üksikasjad

Sel kaardil saab määrata mitmeid täiendavaid otsingukriteeriume.

Tehingute otsimise dialoogi kaart Üksikasjad

#### Tüüp võib olla üks järgmistest:

- Kõik tüübid

- Maksed

- Laekumised

- Ülekanded

#### Olek võib olla üks järgmistest:

- Kõik olekud

- Kooskõlastamata

- Kontrollitud

- Kooskõlastatud

#### Kehtivus võib olla üks järgmistest:

- Suvaline tehing

- Kehtiv tehing

- Vigane tehing

Võib otsida ka konkreetset tehingunumbrit või nende vahemikku.

## Otsingutulemused

Kaardil Tulemus näeb kõigi sisestatud otsingukriteeriumidega sobivate tehingute kuupäeva, kontot, üksikasju, kooskõlastamisolekut, makset ja laekumist. Paremklõpsuga tulemuste nimekirja päisereale saab muuta tulemuste sortimisjärjekorda.

Topeltklõps tehingul näitab vastava konto pearaamatut ja tõstab esile valitud tehingu.