2014-08-30
4.7.01

# Sissejuhatus

## Mis on &kappname;?

Lihtsalt öeldes on &kappname; &kde; isiklike rahaasjade haldur. See võimaldab avatud lähtekoodiga operatsioonisüsteemide ja rakenduste kasutajatel hoida hoolikalt silm peal oma rahaasjadel, milleks rakendus pakub rohkelt finantsvõimalusi ja -tööriistu.

Projekti peamised sihid on järgmised:

- ### Omaduste võrdsus

  &kappname; soovib pakkuda kõiki tähtsamaid omadusi, mida pakuvad kommertslikud isiklike rahaasjade haldurid. Kuigi iga väljalaskega jõuab &kappname; sellele sihile aina lähemale, on veel siiski vaja väga palju ära teha.

- ### Hõlpus kasutamine.

  &kappname; püüab olla kasutamise poolest lihtsaim avatud lähtekoodiga isiklike rahaasjade haldur, pidades eriti silmas arvutivõhikutest kasutajaid.

- ### Korrektsus.

  Tuginedes läbiproovitud kahekordse raamatupidamise põhimõtetele, kindlustab &kappname; sinu rahaasjade korrasoleku.

## Mida &kappname; ei ole?

Isiklike rahaasjade haldurina ei ole &kappname; mõeldud kasutamiseks keskmises ettevõttes. Väikeettevõttele võib &kappname; pakutavast isegi piisata, aga selliseid omadusi nagu debitoorne ja kreditoorne võlgnevus otseselt ei toetata. Siiski on pluginate vahendusel võimalik luua ka klient, tarnija, dokument või mõni muu vajalik omadus.

&kappname; ei ole lihtsalt kommertslike isiklike rahaasjade programmide kloon. Paljusid &kappname; omadusi võib küll leida sarnastes rakendustes, kuid &kappname; vähemalt püüab pakkuda sinu rahaasjade individuaalset ja ainulaadset esitust.