&Roger.Lum; &Roger.Lum.mail;
&Michael.T.Edwardes; &Michael.T.Edwardes.mail;
2010-07-25
4.5

# Ajaplaanid

## Sissejuhatus

Ajaplaanid sisaldavad teavet tehingute kohta, mida esineb teatava kindla aja jooksul üks või enam korda.

Mõnikord ka korduvtehinguks nimetatud ajaplaan võimaldab säilitada teavet tehingu kohta, mis esineb regulaarselt. Üks tüüpilisi ajaplaane võib olla töötasu. Kord kuus või ka nädalas maksab ettevõte sulle osutatud teenuste eest. See makse võib teoks saada mitmel kujul, aga igal juhul saad kord kuus või nädalas makse, mis vajad jäädvustamist.

Kuna sa tead, et neid makseid tehakse sulle regulaarselt, võid luua ajaplaani makseteabe salvestamiseks ja isegi tehingu loomiseks maksepäeval.

Muud laadi ajaplaanid võivad salvestada raha liikumist sinu kontodele ja kontodelt. Tavalisi kulusid, näiteks kommunaalmakseid või rahaülekandeid, võib samuti ajaplaani panna, nagu ka laenumakseid. Makse ajastamine on ühtlasi hea meeldetuletus, et sul on vaja makse teha.

Ajaplaan koosneb kahest osast: ajastamisandmed ja tehinguandmed. Ajastamisandmed sisaldavad ajaplaani kordumist, s.t. seda, millal tehing tuleb pearaamatusse sisse kanda ja kuidas. Tehinguandmed sisaldavad tavalisi üksikasju tehingu kohta ja need kantakse pearaamatusse täpselt etteantud kujul.

## Ajaplaanide tüübid

&kappname; praeguses versioonis on ajaplaane nelja tüüpi:

- Arved

- Laekumised

- Laenud

- Ülekanded

### Arved

Arve ajaplaani kasutatakse sinu arvelt väljuva raha jaoks: näitekes spordiklubi liikmemaks või kommunaalmakse.

### Laekumised

Laekumiste ajaplaani kasutatakse sinu arvele saabuva raha jaoks, näiteks palgatšekk.

### Laenud

Laenu ajaplaan on eri tüüpi ajaplaan, mis luuakse siis, kui tegu on laenukontoga.

### Ülekanded

Ülekande ajaplaani kasutatakse ühelt kontolt väljuva ja teisele kontole laekuva raha korral: näiteks krediitkaardimakse sinu arvelduskontolt.

## Ajaplaani vaade

Ava ajaplaanivaade vaatevalijas klõpsuga ikoonile Planeeritud tehingud.

Ajaplaani vaade

Ajaplaanivaade koosneb kahe kaardiga vaatealast, mille kohal on nupp Uus ajaplaan. Esimesel kaardil Nimekirjavaade on tüübi järgi rühmitatuna näha kõik ajaplaanid. Teist kaarti Kalendrivaade kirjeldatakse edaspidi omaette osas.

Uue ajaplaani loomiseks klõpsa nupule. Arve, laekumise ja ülekande ajaplaani puhul avab &kappname; uue ajaplaani dialoogi. Laenu ajaplaane koheldakse teisiti ning neist tehakse juttu laenudest rääkivas osas.

## Uue ajaplaani dialoog

Uus ajaplaan

Ilmuvas dialoogis saab sisestada ajastamise ja tehingu andmed. Nõutavad andmed on järgmised:

1. Ajaplaani nimi

2. Järgmine tähtaeg

3. Sagedus

4. Makseviis

5. Kogus

6. Muud tehingu üksikasjad

7. Ajastamisvalikud

### Väljade täitmine

Sisesta ajaplaani nimi ja järgmise tähtaja kuupäev vastavatesse väljadesse. Nimi määrab, kuidas ajaplaani näidatakse nimekirjavaates. Määra välja Sagedus ja selle kõrval asuvat rippmenüüd kasutades, kui sageli ajaplaani rakendatakse (näiteks "iga 6 nädala tagant" või "iga 3 kuu tagant"). Kui kogus on tehinguti erinev, märgi kindlasti ära kastike Hinnang, mispuhul sinu käest küsitakse pearaamatusse kandmisel õiget summat. Täida kõik tehinguväljad nagu tavaliselt pearaamatuvaates.

### Ajaplaani käitumise muutmine

Dialoogi allosas on mõned väljas, mis aitavad muuta ajaplaani käitumist. Kui see peaks langema nädalavahetusele, saad otsustada, kas sisestada tehing nädalavahetuse päeval, eelneval reedel või järgneval esmaspäeval. Tavaliselt on see mõttekas panna peegeldama tegelikku elu, näiteks seda, kuidas pangad oma ülekdandeid teevad.

### Tehingu &kappname;l registrisse kanda laskmine

Et &kappname; sisestaks tehingu automaatselt vajalikul ajal, märgi kindlasti ära kastike Ajaplaan sisestatakse tähtaja saabumisel automaatselt registrisse. Vastasel juhul avab &kappname; tehingu sisestamise tähtaja saabumisel dialoogi, millega sul palutakse kinnitada, et soovid seda sisestada. See käitumine on seadistatav ning sellest tuleb pikemalt juttu seadistustest kõnelevas osas.

### &kappname;le teatamine, millal ajaplaan tühistub

Kui tead, kui palju tehinguid on veel jäänud või millal need peaksid lõppema, saab ka selle teabe sisestada, et tehinguid ei sisestataks lõputult. Märgi vastav kastike ja kirjuta vajalik teave. Vajalik on kas ainult kuupäev või jäänud tehingute arv, sest rakendus oskab teise välja väärtuse ise välja arvutada.

Kui oled kogu vajaliku teabe sisestanud, klõpsa jätkamiseks nupule OK.

## Ajaplaanide muutmine

Ajaplaani muutmiseks vali see lihtsalt nimekirjast, tee sellele paremklõps ja vali kontekstimenüüst Muuda. Ilmub uue ajaplaani dialoogile sarnane dialoog, kus saad kõiki vajalikke andmeid muuta.

## Ajaplaanide kustutamine

Ajaplaani kustutamiseks vali see lihtsalt loendis, tee sellel paremklõps ja vali kontekstimenüüst Kustuta.

## Kalendrivaade

Kalendrivaate kaart näitab ajakavasid kalendrina, kus on hõlpsam näha, millal need rakendusvad. Kalendrivaatele lülitumiseks klõpsa kaardile Kalendrivaade.

Kalendrivaade

Kalendritüüpi saab muuta nupuga Vali stiil. Praegu on olemas kaks tüüpi: nädal ja kuu. Kuuvaade on vaikevaade ja enamasti ka kõige kasulikum. Kuude ja aastate vahel saab liikuda kuupäevavalija noolenuppudega.

Kui päevale peaks langema planeeritud tehinguid, näidatakse selle päeva peal nende arvu.

Konkreetsele päevale langevate ajaplaanide nägemiseks vii hiirekursor arvu kohale, mille peale ilmub hüpikaken, mis näitab ajaplaani kokkuvõtet.

Kui päevale peaks langema üle ühe ajaplaani, saab nende vahel liikuda hüpikakna ülaservas asuvate noolenuppude abil.

Kui leiad, et kalender on ajaplaanidega üle koormatud ja soovid näha ainult kindlat tüüpi ajaplaane, siis saad need valida rippmenüüst Vali ajaplaanid. Sellele klõpsates ilmuvad nähtavale ajaplaanide tüübid, mis kõik on vaikimisi märgitud.

Tüübi eemaldamiseks kalendrist eemalda lihtsalt märge selle nime eest loendis.

## Planeeritud tehingute sisestamine

Planeeritud tehingu sisestamine tähendab tegelikult tehingu sisestamist vajalikku pearaamatusse, kasutades ajaplaanis määratud üksikasju. Planeeritud tehinguid saab sisestada neljal viisil:

- Käsitsi, tehes paremklõpsu nimekirja kirjel

- Käsitsi kalendrivaate hüpikakna abil

- &kappname; võib neid sisestada isegi ilma sinu osavõtuta käivitumisel

- &kappname; võib neid sisestada isegi ilma sinu osavõtuta internetipanganduse kasutamisel või elektroonilise panga väljavõtte importimisel

### Planeeritud tehingute käsitsi sisestamine

Planeeritud tehingu saab käsitsi sisestada, kui teha nimekirjavaates kirjel paremklõps ja valida kontekstimenüüs Sisesta või kui klõpsata kalendrivaates hüpikaknas nupule Sisesta.

### Tehingu sisestamise kinnitamine

Ükspuha kumba meetodi valimisel ilmub planeeritud tehingu sisestamise dialoog, mis näitab nõutavat teavet, mis sisestati ajaplaani loomisel.

Seda teavet saab muuta ning muutusi saab rakendada nii ajaplaani konkreetsele tehingule kui ka kõigile järgnevatele tehingutele. Kui oled kontrollinud, et kogu teave on korrektne, klõpsa OK, millega tehing lisatakse pearaamatusse ning ajaplaanis uuendatakse järgmine tähtaeg. Kui oled muutnud tehingu mis tahes üksikasju, ilmub veel üks kinnitust päriv dialoog, kus näeb ka muudetud elemente, andes sulle viimase võimaluse muudatustega nõustuda või need hüljata.

Vali, mida soovid näidatud teabega peale hakata, ning klõpsa kas OK või Loobu.

### Laskmine &kappname;l tehinguid enda eest sisestada

&kappname; võib ka käivitamisel ise kontrollida, millistel ajaplaanidel on tähtaeg, ning need sisestada, kui ajaplaani loomisel on märgitud vastav valik.

Kui see valik ei ole märgitud, avab &kappname; eespool mainitud dialoogi ja sa saad ette võtta eespool kirjeldatud sammud. Samuti avab &kappname; dialoogi, kui kogus on hinnanguline, et saaksid sisestada tegeliku koguse.

Samuti võib lasta &kappname;l jätta käivitumisel kontrollimata, millised tehingud on planeeritud, kui eemaldada seadistustedialoogis märge vastava valiku eest, misjärel kõiki tähtaaja ületanud tehinguid ja tehinguid, mille tähtaeg on täna, näidatakse Kodus, kus neid saab käsitsi sisestada.