&Jack.H.Ostroff; &Jack.H.Ostroff.mail;
2014-08-30
4.7.01

# Küsimused ja vastused

See peatükk on pühendatud küsimustele, mis tekitavad eriti &kappname; uutel kasutajatel sageli segadust. Kui leiad, et &kappname; teeb midagi, mida sa ei mõista (või ei tee seda, mida sa soovid), uuri palun allpool olevat teksti, enne kui asud mõnes postiloendis abi paluma. Kui sinu probleemist siin ei kõnelda, uuri lähemalt, kuidas abi leida.

## Küsimused paigaldamise ja käivitamise kohta

&kappname; jookseb käivitamisel kokku.

Sellel, miks &kappname; tabas krahh või tekkis mingi muu tõrge normaalse käivitumise asemel, võib olla palju põhjusi. Kõigepealt tuleks selgitada, kas probleem peitub tarkvaras või sinu andmetes. Selleks püüa alustuseks käivitada &kappname; ilma oma andmefaili avamata. Kui rakendus tööle läheb ja krahh saabub siis, kui üritad andmefaili laadida, ürita laadida oma faili mõnda vanemat versiooni. (Sul on ju loomulikult varukoopiad olemas, eks?)

Kui &kappname; tahab käivitumisel krahh ka ilma andmefaili laadimata, võib probleem peituda paigalduses. Uuri &kappname; paigaldamise kohta käivat osa või siis osa, milles kõneldakse abi leidmise viisidest.

KMyMoney käivitumisel tekib "vigase URL-i " tõrge. Mida see tähendab?

Tavaliselt on põhjus selles, et käsku 'make install' ei antud administraatori õigustes. Sel sammul kopeeritakse tegelikult kõik ikoonid ja muud failid, mida KMyMoney korralikuks tööks vajab. Kui sa siiski seda tegid, kontrolli, kas andsid cmake'ile kompoleerimise algul ette õige prefiksi. Uuri lähemalt ka lähtekoodist kompileerimist käsitlevat osa.

Lähtekoodist kompileerides on kõik ikoonid puudu. Mida ma valesti tegin?

Tavaliselt on põhjus selles, et käsku 'make install' ei antud administraatori õigustes. Vaata lähemalt eelmist küsimust-vastust.

Milliseid võtmeid on mõistlik cmake'ile anda?

Kõige tähtsam võti on -DCMAKE_INSTALL_PREFIX. See määrab, kuhu KMyMoney paigaldatakse: see peaks olema sama koht, kuhu on paigaldatud &kde;. Paljudes distributsioonides leiab cmake selle asukoha ise, aga kui ta seda ei suuda, võid kasutada käsureatööriista `kde4-config --prefix` leidmaks, milline peab prefiks olema. &RedHat; põhiste distributsioonide, sealhulgas Mandriva ja Fedora puhul on &kde; paigaldatud kataloogi `/usr`.

Teine kasulik võti on -DCMAKE_BUILD_TYPE. Tavaliselt pole seda määratud, aga kui see on määratud väärtusele Debug, saab sel moel ehitada KMyMoney silumissümbolitega, mis aitab näiteks paremini välja selgitada krahhide asjaolusid. See on hädavajalik võti, kui soovid kaasa lüüa arendustegevuses.

Giti versioon on katki! Mida nüüd peale hakata?

Tavaliselt on põhjus selles, et mõni arendaja tegi koodis muudatuse, mis nõuab puhast taaskonfigureerimist. Uuri juhiseid lähtekoodist kompileerimist käsitleva osa lõpus. Kui järgid hoolikalt neid samme ja kompileerimisel tekib ikkagi probleeme, saada palun kiri &kappname; arendajate postiloendisse aadressil &devlist; ning pane kaasa ka nurjunud cmake'i või make'i käsu väljund.

Kompileerisin lähtekoodist, aga versiooninumber dialoogis Abi->Info enam ei muutu ega näita uusimat giti versiooni, nagu varem. Miks?

Tõenäoliselt andsid käsu `$ make`, ilma et oleksid eelnevalt andnud käsku `$ cmake` või `$ ccmake`. Kui uuendad koodi käsuga `$ git pull`, on üks neist vajalik uuendatud versiooninumbri/giti versiooni paigutamiseks õigesse kohta.

Kas &kappname; töötab minu X/&ubuntu; töökeskkonnas? Kas &kappname; töötab ilma õige KDE töökeskkonnata?

Jah, &kappname; võib töötada ka ilma täieliku &kde; töökeskkonnata, aga siiski peavad olema paigaldatud põhilised &kde; teegid. Lihtsaim on selleks kasutada oma distributsiooni tarkvarahalduse süsteemi, mis suudab vajalike nõuetega automaatselt toime tulla. Kui kavatsed paigaldada lähtekoodist, läheb tõenäoliselt vaja teekide arendusversioone, mille kohta uuri lähemalt neid juhiseid.

Meile on tulnud vähemalt üks teade veateatega &kappname; protsessi kohta, mis ei ole pärit ei &kappname; ega &kde; lähtekoodist. See ei ole tingimata halb, aga muudab väga keeruliseks välja selgitada tegeliku põhjuse.

## Küsimused seadistamise kohta

Kas ma saan muuta rahandusaasta algust, et see sobiks minu maksu- või raamatupidamisaastaga?

Jah, rahandusaasta algust saab hõlpsalt muuta &kappname; seadistamise dialoogi sektsioonis Globaalsed valikud.

## Küsimused kontode ja tehingute kohta

Miks ma ei saa tehingut muuta?

Tehingus ei saa teha mingeid muutusi, kuni konto avamispäev pole käes. Kõige levinum põhjus on konto kõigi andmete import. Kui importfail ei sisalda konto avamispäeva, kasutab &kappname; importimispäeva. Seda saab parandada konto muutmisega, nii et avamispäev oleks varasem kui mis tahes tehing kontol.

Miks on tehing punane ja kuidas sellest värvist vabaneda?

Tehing on punane siis, kui mis tahes summale on kategooria omistamata. Seda põhjustab enamasti QIF- või OFX-faili importimine või väljavõtte allalaadimine võrgust. Parandamiseks peab muutma tehingut, et kogu tehingusummale oleks(id) kategooria(d) omistatud.

Miks ei saa kontole lisada algsaldot?

Konto loomisel algsaldot määrates näidatakse seda konto esimese tehinguna. Kui seda mitte teha, siis sellist tehingut pole ja kuna tegu on erilise tehingutüübiga, ei saa seda lisada sama lihtsalt kui juurde- või väljamakset. Siiski saab seda hiljem lisada kontot muutes.

Valisin kontot luues vale tüübi ega saa seda enam muuta. Ma saan küll muuta kontot, aga konto tüübi rippmenüü kas ei tööta või ei sisalda kõiki võimalikke tüüpe.

Arveldus-, hoiu- ja sularahakonto tüüpe saab hõlpsasti omavahel vahetada. &kappname; konto teabe salvestamise viisi tõttu ei ole siiski võimalik valida vabalt muid kontotüüpe. Probleemist saab üle korrektset tüüpi uut kontot luues, liigutades kõik vana konto tehingud uuele ja seejärel vana kontot kustutades.

Mul 0% intressiga laen, aga uue laenu nõustaja annab mulle veateate, kui ma püüan seda väärtust kasutada.

Uue laenu nõustaja sisemiste arvutuste loogika ei luba kasutada 0% intressi. Parim viis sellisel juhul on luua kohustiskonto, mille algsaldo oleks laenusumma, ning seejärel luua ajaplaan nõutavate maksetega.

Miks ma ei näe pearaamatus kõiki tehinguid?

Seda, milliseid tehinguid näidatakse konto pearaamatuvaates, määrab üsna mitu seadistust. Kõigepealt kontrolli pearaamatu filtriala. Kui otsingukasti on midagi kirjutatud, näidatakse ainult tehinguid, mis sobivad kirjutatuga. Kui oleku rippmenüüs on valitud midagi muud kui Suvaline olek, näidatakse ainult valitud tüüpi tehinguid. Lisaks leidub kaks olulist seadistust &kappname; seadistustedialoogi filtrivalikute sektsioonis. Kui valitud on Tehinguid ei näidata, kui need on varasemad kui, siis näidatakse pearaamatus ainult määratud kuupäevast hilisemaid tehinguid. Kui märgitud on Kooskõlastatud tehinguid ei näidata, siis ei näidata kooskõlastatud tehinguid.

Kirjutasin maksesaaja nime valesti ja tahaksin seda nüüd kõigis tehingutes muuta. Kas kuskil on olemas globaalne otsimine ja asendamine?

KMyMoneys globaalset otsimise ja asendamise võimalust ei ole. Siiski on maksesaaja nime muutmine üsna lihtne: vali maksesaajate vaade ja otsi seal üles kirje nimega, mida soovid muuta. Klõpsa maksesaaja nimel &HPNga; ja vali Muuda maksesaaja nime. Kirjuta uus nimi. Kuna tehingutes kasutatakse ainult viidet maksesaaja kirjele, näitavad nüüd kõik tehingud maksesaaja uut nime.

Miks ma ei saa kontot kustutada?

Konto kustutamiseks ei tohi &kappname;s olla sellele enam ühtegi viidet. See tähendab, et pead kustutama kõik tehingud või liigutama nad mõnda muusse kontosse. Kui ka siis ei saa kontot kustutada, võib sellele kontole viidata mõni planeeritud tehing, mis ei pruugi pearaamatus näha olla. Seega tuleb ka kustutada kõik tulevased tehingud ja ajaplaan ise või lülitada need ümber mõne muu konto peale.

## Küsimused impordi ja ekspordi kohta

Kust leida infot OFX parameetrite kohta?

Mõned välised infoallikad, kust võib leida täpsemat teavet: ofxblog ja ofxhome.

## Muud küsimused

Miks ei ole rakendus minu keelde tõlgitud?

Kõigepealt tuleb arvestada, et &kappname; kasutab &kde; keeleseadistusi, nii et kontrolli esmalt, kas maa ja keel on õigesti paika pandud. Kui on, siis on põhjus arvatavasti selles, et keegi pole rakendust veel tõlkima asunud. &kde;/&Qt; rakenduste tõlkimine on õige lihtne ega nõua mingeid teadmisi programmeerimisest. Kui soovid tõlkida &kappname; oma keelde, saada palun kiri vastava tõlkemeeskonna postiloendisse. Kui sa ei leia nimekirjast oma keele meeskonda või ei suuda selle liikmetega kontakti saada, kirjuta palun otse KDE tõlkimise üldisesse postiloendisse (vajalik on selle tellimine) ning sulle selgitatakse üksikasjalikult, kuidas saab &kappname; sinu emakeelde tõlkida.

Miks versiooninumber järsku 1.0.5 pealt 4.5 peale hüppas? Mis KMyMoney2-ga juhtus?

KMyMoney2 kasutamine oli ajalooline pärand ajast, mil projekt läks &kde; 1 pealt üle &kde; 2 kasutamisele. Et poleks vaja nime muuta iga kord, kui ilmub &kde; uus versioon, jäime lõpuks &kappname; juurde.

&kappname; esimene versioon, mida pidasime piisavalt stabiilseks, kandis numbrit 1.0, ehkki see töötas &kde; 3 all. Et nüüd on aga projekt veelgi enam lähenenud &kde;-le, otsustasime ka versiooninumbrites sarnasust taotleda.

Kuidas anda teada veast? Kuidas taotleda uusi omadusi?

Arendajad hindavad igasugust tagasisidet kõrgelt. Uuri lähemalt arendajatega suhtlemisest ja vigade teatamisest kõnelevat osa.

Miks ei ole lihtsat viisi trükkida välja planeeritud tehinguid või osa pearaamatust või ...?

Vaata aruannete sektsiooni. Paljud aruanded tegelikult võimaldavad väga lihtsalt trükkida andmeid, mida ei saa kuigi hõlpsalt kätte otse pearaamatust või muudelt kaartidel.