&Ace.Jones; &Ace.Jones.mail;
2010-07-25
4.5

# Aruanded

## Saadaolevad aruanded

Aruandevaade Aruandevaade

Aruandevaates on näha kõik saadaolevad aruanded rühmitatuna järgmistesse jaotistesse.

### Tulud ja kulud

Selle jaotise aruanded näitavad sinu tulu ja kulu kas käesoleval kuul või käesoleva aasta kõigil kuudel. Loomulikult saab nii üldise aruande kui ka kõigi veergude kestust just oma tahtmise järgi seadistada. Samuti saab luua diagramme ja sektordiagramme.

### Puhasvara

Siin on aruanded, mis kirjeldavad sinu puhasvara kas käesoleval hetkel, käesoleva aasta kõigil kuudel või kogu sinu ajaloo kõigil aastatel. Lisaks on siin 7 päeva rahakäibe ennustus ja puhasvara diagramm. Samuti leiab siit aruandeid kõigi sinu kontode bilansi kohta mis tahel ajahetkel.

### Tehingud

Siin on aruanded, mis kajastavad konkreetseid tehinguid. See on parim viis näha tegevust oma kontol kindla ajavahemiku jooksul. Näidatavaid tehinguid saab rühmitada just nii, nagu sul vaja, valides sobiva aruande:

- kontode kaupa

- kategooriate kaupa

- kuu või nädala kaupa

- maksesaajate kaupa

### Rahakäive

Rahakäibe aruanded sarnanevad tehingute aruannetele, kuid näitavad kõiki rahakäibega seotud tehinguid.

### Investeeringud

Need aruanded aitavad silma peal hoida investeeringutel. Siin kajastatakse ainult investeerimiskontosid. Neid saab väga mitut moodi esitada filtreerides ja stiile kasutades, näiteks:

- investeerimistehingud: sarnaneb tehingute aruandele ja sisaldab aktsiate hinda ja hulka.

- investeeringuportfellid kontode järgi: näitavad kõigi kontode olemasolevaid aktsiaid, hinda ja väärtust.

- investeeringuportfellid tüübi järgi: sarnane eelmisega, kuid kontod on korraldatud tüübi järgi (aktsiad, investeerimisfondid jne.).

- investeeringute tootlus kontode järgi: näitab mis tahes perioodi aastapõhist tootlust. See tähendab kogu kontole laekuva ja sellelt väljuva rahavoo analüüsi. Tulemus annab väga selge pildi, kui edukas sinu investeering on.

- investeeringute tootlus tüübi järgi: sarnane eelmisega, kuid kontod on korraldatud tüübi järgi (aktsiad, investeerimisfondid jne.).

Diagramme on ka investeeringute hinna ja väärtuse kohta.

### Maksud

Maksuaruanded sarnanevad tehinguaruannetega selle erinevusega, et arvestatud on ainult maksudega seotud kategooriaid. See võimaldab märgistada teatavad kategooriad maksudega seonduvaks ning siis näha aasta lõpus üht suurt aruannet, kuhu kõik need on sisse arvestatud. Neid võib lasta näidata kas kategooria või maksesaaja kaupa või siis viimase rahandusaasta kohta.

### Eelarve

Eelarvearuanded sarnanevad puhasvaraaruannetega, kuid võivad näidata konkreetse aasta eelarvet või isegi võrrelda seda sama perioodi tegelike tulude ja kuludega.

### Ennustus

Ennustusaruanded sarnanevad puhasvaraaruannetega, kuid kasutavad teavet ennustamiseks. Kõike seda teavet saab lasta kujutada eri tasemel ja meelepärase ajavahemiku kohta.

### Teave

Need aruanded näitavad tehingutega sidumata teavet ajaplaanide, kontode ja laenude kohta.

### Diagrammid

Kui diagrammid on lubatud, siis näeb siin jaotises kõiki aruandeid, mis vaikimisi esitavad oma andmeid diagrammina. Need on kirjas ka teistes jaotistes, kuid on koondatud siia hõlpsama ülevaate saamiseks.

### Lemmikaruanded

Siin on näha kõik aruanded, mille oled märkinud oma lemmikuks aruannete seadistamise dialoogis. Need on kirjas ka teistes jaotistes, kuid on koondatud siia hõlpsama ülevaate saamiseks. Samal eesmärgil on lemmikaruanded näha finantskokkuvõtte leheküljel.

### Aruannete seadistamine

Aruande seadistustedialoogi avamiseks ava aruanne, mida soovid seadistada, ning klõpsa aruande kohal asuvale nupule Seadista.

## Aruannete kasutamine

Aruannetega saab ette võtta mitmeid toiminguid. Neid saab kasutada aruannete loendis aruande nimel paremklõpsu tehes. Teine võimalus on avada aruanne, millisel juhul toimingunupud asuvad aruande kohal:

- Diagramm: see on saadaval ainult siis, kui aruanne saab andmeid esitada diagrammina. Sellele nupule klõpsates saabki lülitada aruande ja diagrammi vahel.

- Seadista: selle nupuga saab muuta aruande omadusi. Neid saab muuta just selliseks, nagu sulle sobib, ning salvestada seadistuse edasiseks kasutamiseks.

- Uus: selle abil saab luua valitud aruande põhjal uue kohandatud aruande.

- Kopeeri: selle abil saab aruande väljundi kopeerida lõikepuhvrisse, kust selle saab asetada edasiseks analüüsiks mõnda muusse, näiteks tabeltöötluse rakendusse.

- Ekspordi: selle abil saab aruandeid salvestada &HTML;- või CSV-vormingusse.

- Kustuta: kohandatud aruandeid saab ka kustutada. Vaikimisi aruandeid, mida juba &kappname; ise pakub, kustutada ei saa.

- Sulge: sellega saab aktiivse aruande sulgeda.

## Aruannete seadistamine

### Kohandatud aruannete kasutamine

Vaikimisi aruannete seadistamise kõrval võib luua omaenda aruande, kui klõpsata nupule "Uus" ja seejärel seadistada uus aruanne. Kui valid "Seadista", avatakse kaart "Aruanne". Algselt on selle nimi sama senise aruandega, ainult et lõppu on lisatud (kohandatud). Nime võid muuta just selliseks, nagu soovid. Kohandatud aruandele võib anda isegi sama nime nagu vaikimisi aruandel või mõnel muul kohandatud aruandel. Samuti võib alati kasutada aruannete eristamiseks kommentaarivälja.

Aruande seadistamise dialoogis on ülal näha mitme kaardi sakid. Kõigil kaartidel saab seadistada aruande eri omadusi.

### Kaart Aruanne

Aruande seadistamine - Aruanne

Sellel kaardil saab paika panna aruande põhiomadused.

- Aruande nimi: siin saab määrata aruande nime.

- Kommentaar: siin saab lisada kommentaari, mis aitab meeles hoida aruande üksikasju.

- Väärtuste teisendamine baasvääringusse: selle märkimisel teisendatakse kõik aruandes esinevad vääringud sinu baasvääringusse. Jäta märkimata, kui soovid näha originaalvääringuid. Kui vääringuid ei teisendata, ei näidata ka vahekokkuvõtteid.

- Märkimine lemmikaruandeks: märkimisel ilmub aruanne nähtavale Kodus ning jaotises Lemmikaruanded.

### Kaart Read/veerud

Sellel kaardil saab määrata, kuidas tuleks valida ja korraldada ridu ja veerge. Sel kaardil võib sõltuvalt valitud aruandestiilist näha erinevaid seadistusvalikuid.

Aruande seadistamine - Read ja veerud

Kulu-tulu ja puhasvara aruanded:

- Veerud: siin saab valida, kui pikka ajavahemikku peaks iga veerg hõlmama.

- Read: siin saab valida, millised kontosid näidata aruandes ridadena.

- Üksikasjad: siin saab valida aruande nõutava üksikasjalikkuse taseme.

Üksikasjalikkuse tase võib olla järgmine:

- Kõik: näidatakse kõigi kategooriaid või kontosid.

- Tipptase: näidatakse ainult tipptaseme kategooriaid või kontosid ning neide väärtusse arvestatakse sisse ka alamkategooriate või -kontode summad.

- Rühmad: näidatakse ainult tulu, kulu, vara või kohustise kogusummat.

- Kogusummad: näidatakse ainult üldise üldsumma rida.

Tehinguaruanded:

- Korraldamise alus: siin saab valida, kuidas rühmitada aruandes tehingud.

- Veergude näitamine: siin saab valida, milliseid veerge aruandes näidata. Kuupäeva ja tehingu kogust näidatakse alati.

- Ainult maksukategooriad: näidatakse ainult kategooriaid, mis on märgitud maksudega seotuks.

- Ainult investeerimiskontod: näidatakse ainult investeerimiskontode tehinguid.

- Ainult laenukontod: näidatakse ainult laenukontode tehinguid.

### Kaart Diagramm

Sellel kaardil saab seadistada, milline peab aruanne välja nägema, kui seda kuvatakse diagrammina. Täpsemalt selgitab diagrammidega seonduvat osa Diagrammid.

- Diagrammi tüüp: soovitud diagrammi visuaalne vormindus.

- Alusvõrgu näitamine: selle valimisel näidatakse diagrammil rõhtsaid ja püstisi alusvõrgu jooni.

- Väärtuste näitamine diagrammil: selle valimisel näidatakse valitud andmepunktide andmeväärtusi otse diagrammil.

- Vaikimisi näidatakse diagrammi: selle valimisel näidatakse aruannet avamisel kõigepealt diagrammina.

- Joone laius: diagrammi andmejoonte laius.

### Muud kaardid

Teised dialoogi kaardid sarnanevad tehingu otsimise dialoogiga. Seepärast ongi neist põhjalikumalt juttu vastavas osas.

## Diagrammid

### Diagrammi vaatamine

Kõiki aruandeid saab vaadata kas tekstilisel või graafilisel kujul (diagrammina). Mõlemal juhul kasutatakse samu aruande seadistusi. Nende vahel saab hõlpsasti lülituda aruande ülaosas asuva nupuga, millel seisab vastavalt parajasti kujutatule kas kiri Diagramm või Aruanne.

Küll peaks hoolikalt kaaluma, kui palju andmeid diagrammil kujutada. Hooletuma suhtumise korral võib samade seadistuste kasutamine tekstilise ja graafilise esituse korral tähendada seda, et diagramm muutub ülekoormatuks, peaaegu arusaamatuks ja seeläbi ka väheinformatiivseks. &kappname; muidugi ei sunni sind oma diagramme arusaadava ja abistavana esitama ...

### Saadaolevad diagrammitüübid

#### Joondiagramm

Joondiagramm on kõige lihtsamat laadi diagramm. Igale andmesarjale vastab üks joon (tavaliselt tähistab sari üht kontot või kategooriat, vt lähemalt altpoolt). Ajavahemikku esitab alumine telg, vääringu väärtust vasak püsttelg.

Iga joone detailsust saab määrata diagrammi seadistamise dialoogi kaardil Read/veerud. Kui valida Tipptase, tähistab iga joon tipptaseme kontot või kategooriat, mis näitab kõigi enda alla kuuluvate kontode või kategooriate kogusummat. Kui valida Rühmad, siis tähistab iga joon sõltuvalt teistest seadistustest tulusid, kulusid, varasid või kohustisi.

#### Tulpdiagramm

Tulpdiagramm on täpselt samasugune nagu joondiagramm, ainult et igas ajalõigus on iga andmesarja kohta üks tulp.

#### Sektordiagramm

Sektordiagramm on samuti äärmiselt lihtne diagrammitüüp. See näitab ainult üht ajalõiku, mitte aga väärtusi ajas., Diagramm näitab ainult mis tahes valitud aruande kogusumma veergu., Kui su aruanne on seadistatud MITTE teisendama väärtusi baasvääringusse, kogusumma veergu pole ja sestap pole ka see diagrammitüüp kuigi palju abiks.

#### Ringdiagramm

Ringdiagramm sarnaneb väga sektordiagrammiga, ainult et iga aruande ajalõigu kohta on siin üks ring.