&Michael.T.Edwardes; &Michael.T.Edwardes.mail;
2010-07-21
4.5

# Kooskõlastamine

## Mis on kooskõlastamine?

Kooskõlastamine tähendab &kappname;sse sisestatud tehingute vastavusse viimist tehingutega, mis on kirjas sama konto peal rahaasutuses. Enamasti võrreldakse selleks sisestatud tehinguid väljavõttega, olgu see siis pangaväljavõte, krediitkaarditeatis, laenuteatis või mõni muud laadi väljavõte või teatis. Võrrelda saab ka konto internetipanga väljavõttega, kuigi see pole nii levinud. Kui leitakse erinevusi, oled sina või isik, kes koostas väljavõtte, kuskil millegagi eksinud.

Konto kooskõlastamiseks vali rippmenüüst konto ning klõpsa ikoonile Kooskõlasta, vali menüükäsk Konto Kooskõlasta... või kasuta klahvikombinatsiooni &Ctrl;&Shift;R.

## Kooskõlastamisnõustaja

See avab kooskõlastamisnõustaja. Nõustaja esimene lehekülg kirjeldab lühidalt eesseisvat protsessi. Nõustaja tegelikuks käivitamiseks klõpsa Edasi.

Kooskõlastamisnõustaja Kooskõlastamisnõustaja

### Pangaväljavõtte üksikasjad

Väljavõtte kuupäeva, algsaldo ja lõppsaldo leiab väljavõttelt. Kontrolli hoolikalt, et numbrid klapiksid, ja klõpsa Edasi. Kui numbrid ei klapi, sisesta need kujul, nagu need esinevad väljavõttes, ja klõpsa Edasi.

Kooskõlastamisnõustaja Kooskõlastamisnõustaja

### Intress

Kui kooskõlastatava väljavõtte puhul on tegu pangakonto või mõne muu kontoga, millega kaasneb intresse või tagasimakseid/teenustasusid, sisesta nende väärtused vastavatele väljadele. Kõigile neile kogustele saab omistada ka kategooria.

Intressiväli on mõeldud intressiks, mida oled saanud, Kui pead ise intressi maksma, &eg; krediitkaardikonto puhul, siis tuleb see sisestada tagasimaksena.

Kooskõlastamisnõustaja Kooskõlastamisnõustaja

Klõpsa Jätka oma väljavõtte sobitamise alustamiseks sisestatuga. Pane tähele, et see lõpetab kooskõlastamisnõustaja töö, aga mitte veel kooskõlastamist ennast. Samuti muudetakse pearaamatu vaadet, nii et see näitab ainult tehinguid, mida ei ole veel kooskõlastatuks märgitud. Nagu allpool selgitatakse, tuleb tehingud üle kontrollida ja siis &kappname;le teada anda, et konto on kooskõlastatud.

### Tehingute kontrollimine

Kooskõlastamise käigus saab kõiki tehinguid muuta, et need sobiks väljavõttega, samuti saab tavalisel moel luua uusi tehinguid. Et märkida tehing kontrollituks, klõpsa loendivaates veerul C. Tehing on kontrollitud, kui see sobib tehinguga sinu väljavõttes.

Käsupaneel (vahetult tehinguloendi alast allpool) näitab vasakul väljavõtte summat, keskel kontrollitud summat ja paremal erinevust. Tehingute märkimisel kontrollituks vajadusel väärtusi uuendatakse.

Pane siiski tähele, et kuna kooskõlastamine tähendab sinu konto andmete sobitamist väljavõtte andmetega, salvestatakse küll muudatused tehingutes, mille kuupäev on hilisem kui nõustajas sisestatud, aga see ei mõjuta kuidagi käsupaneelis näidatavat kontrollitud summat.

Kooskõlastamisnõustaja
Kooskõlastamisnõustaja

### Kooskõlastamise lõpetamine

#### Kooskõlastamise lõpetamine

Kui väljavõtte ja kontrollitud bilansi erinevus on null, on konto kooskõlastatud ja võid klõpsata nupule Lõpeta. Seda tehes peab &kappname; kõigi tehinguid, mis on märgitud kontrollituks, ühtlasi ka kooskõlastatuks, millest annab märku see, et veerus C asendub täht C tähega R. Lisaks salvestatakse muutused ja pannakse kirja, et konto on kooskõlastatud. (Siiski tuleb kõigi muudatuste jäädavaks salvestamiseks salvestada veel ka fail.)

#### Kooskõlastamise edasilükkamine

Kui sul tekib kooskõlastamisel raskusi või pead hankima lisateavet, enne kui saad selle lõpetada, võid kooskõlastamise edasi lükata klõpsuga nupule Lükka edasi. Sellega jätab &kappname; meelde nõustaja käivitamise järel sisestatud väärtused, ei märgi kontrollitud tehinguid kooskõlastatuks ja avab taas pearaamatu tavalise vaate. Kui lõpetad &kappname; töö enne klõpsamist nupule Lõpeta või Lükka edasi, käsitletakse seda kui klõpsu nupule Lükka edasi. Ühtegi muudatust, näiteks tehingu märkimist kontrollituks või uue tehingu sisestamist, ei puudutata ning sa võid need soovi korral enne &kappname; töö lõpetamist salvestada. Ent konto kooskõlastamiseks tuleb siiski kooskõlastamisnõustaja uuesti käivitada.

Kui käivitad konto kooskõlastamisnõustaja uuesti, arvestab &kappname; muudatustega, mille tegid nõustaja eelmisel käivitamisel, ning sa saad neid soovi korral muuta. Sel juhul on aga nõustaja avakuva pisut teistsugune, et sulle seda meelde tuletada.

Kooskõlastamisnõustaja
Kooskõlastamisnõustaja