&Thomas.Baumgart; &Thomas.Baumgart.mail;
2010-07-25
4.5

# Vidinad

&kappname; pakub mõningaid spetsiifilisi vidinaid, mida teistes rakendustes ei leia. Neist tuleb alljärgnevalt pikemalt juttu.

## Kuupäeva sisestamise vidin

Kui &kappname; vajab teavet konkreetse kuupäeva, &eg; tehingu sooritamispäeva või konto avamispäeva kohta, on kasutajal võimalik tarvitada kuupäeva sisestamise vidinat. See koosneb kolmest väljast ja nupust. Väljad tähistavad päeva, kuud ja aastat, eraldajaks sellised kuupäevade eraldamise märgid, mille määrab kindlaks sinu lokaat. Nupp, kui sellele klõpsata, avab kuupäeva valimise vidina.

Päeva nõuanne Kuupäevavidin

Kuupäeva sisestamise vidinas saab nooleklahvidega vasakule ja paremale liikuda päeva-, kuu- ja aastavälja vahel. Nooleklahvidega üles ja alla saab valitud välja väärtust suurendada või vähendada. Klahvidega + ja - saab suurendada või vähendada konkreetset päeva. Suurendamisel ja vähendamisel arvestatakse ka kuu- ja aastapiiriga ning vajadusel suurendatakse või vähendatakse ka neid. Klahviga T saab määrata parajasti kehtiva kuupäeva.

Kuupäeva saab muuta ka hiirega. Klõps päeva-, kuu- või aastaväljale valib välja. Väärtust saab seejärel suurendada või vähendada vidina paremas servas asuvate noolenuppudega. Need toimivad samamoodi nagu nooleklahvid üles ja alla.

Kuupäevavalija avamiseks tuleb klõpsata nupule noolenuppudest paremal. See näitab nelja noolt üleval, kaks mõlemal pool parajasti valitud kuunime ja aastat. Vasakpoolsemate nuppudega saab aastat ja kuud vähendada, parempoolsetega suurendada. Päris paremal asuv nupp sulgeb kuupäevavalija.

Nuppude all näitab vidin valitud kuu kalendrit. Selles päeval klõpsates saab selle päeva valida, sulgeda kuupäevavalija ja sisestada valitud kuupäeva päeva-, kuu- ja aastaväljale.

Kuupäevavalija vidina päris all asuvad nupp, tekstikasti ja liitkast. Nupule klõpsates saab valida tänase kuupäeva. Tekstikastis saab sisestada konkreetse kuupäeva. Klahvi Return vajutamine näitab seda kuupäeva kuupäeva valimise vidinas. Liitkast võimaldab valida konkreetse nädala ja jätkata siis juba kuupäeva valimisega.

## Väärtuse sisestamine

Väärtuse sisestamise vidin koosneb tekstiväljast (millele saab kirjutada arve, tuhandeliste eraldajat ja kümnendkoha sümbolit) ning sellest paremal asuvast nupust. Väärtuse saab sisestada arvudega. Murdosa saab kirjutada lokaadiga määratud kümnendkoha eraldaja sisestamise järel. Kui klõpsata paremal asuvale nupule või vajutada tehet tähistavale klahvile (&eg; +,-,/,* või %), ilmub väike kalkulaator, mis lubab välja arvutada lõppväärtuse.

Negatiivse väärtuse sisestamiseks tuleb arvu ette kirjutada miinusmärk. Kui lokaadis on ette nähtud negatiivsete väärtuste kuvamine sulgudes, tuleb ka väärtuse sisestamise vidinas sellisele väärtusele sulud ümber panna.

Päeva nõuanne Väärtusevidin

Kalkulaatorividinat saab kasutada nagu tavalist kalkulaatorit ning kui oled selle kasutamise lõpetanud, sulge see kas klõpsuga nupule = või klahvi = vajutamisega.

## Maksesaaja/maksja sisestamine

Kui tehingule tuleb sisestada maksesaaja või maksja, võid alustada selle kirjutamist. Kui &kappname; leiab kirjutatule vaste seniste maksesaajate/maksjate nimekirjas, avatakse teksti sisestamise ala kohal või all kastike. Hiire või nooleklahvidega üles või alla saab nimekirjast nime valida. Klaviatuuri kasutamisel on vajalik valimise järel vajutada ka klahvi Return.

Päeva nõuanne Maksesaajate vidin

Kui sisestada nimi, mida &kappname; veel ei tunne, päritakse sinu käest, kas luua uus maksesaaja/maksja. Kui sa seda ei soovi, väli tühjendatakse. Vastasel juhul luuakse kirje ja lisatakse nimekirja.

Kui sisestamisväljal on juba tähti, näitab nimekiri ainult neid maksesaajaid, kelle nimes sisestatud märgijada esineb. Topeltklõpsuga liitkasti noolel saab näha kõiki nimekirjas olevaid maksesaajaid.

## Kategooria/konto sisestamine

Kui sul tuleb sisestada kategooria või konto nimi, võid alustada selle kirjutamist. Kui &kappname; leiab kirjutatule vaste seniste kategooriate/kontode nimekirjas, avatakse teksti sisestamise ala kohal või all kastike. Hiire või nooleklahvidega üles või alla saab nimekirjast nime valida. Klaviatuuri kasutamisel on vajalik valimise järel vajutada ka klahvi Return.

Päeva nõuanne Kategooriavidin

Kui sisestada nimi, mida &kappname; veel ei tunne, päritakse sinu käest, kas luua uus kategooria. Kui sa seda ei soovi, väli tühjendatakse. Vastasel juhul luuakse kirje ja lisatakse nimekirja.

Kui sisestamisväljal on juba tähti, näitab nimekiri ainult neid kategooriaid/kontosid, mille nimes sisestatud märgijada esineb. Topeltklõpsuga liitkasti noolel saab näha kogu nimekirja.