&Ace.Jones; &Ace.Jones.mail;
2014-08-30
4.7.01

# Investeeringud

## Investeeringud &kappname;s

### Investeeringud

Investeeringud on instumendid raha investeerimiseks, millega kaubeldakse rahaturul. Levinuimad investeeringud on aktsiad, riigivõlakirjad ja investeerimisfondid, mistõttu neid ka otseselt toetatakse. Vahel kaubeldakse ka futuuride, optsioonide ja muude keerukamate derivatiividega, kuid &kappname; ei kohtle neid kuidagi eriliselt. Niivõrd kuivõrd need toimivad tavalise aktsia või võlakirjana, saab neid ka vaevata jälgida.

### Baasvääring

Igal investeeringul on baasvääring, See on vääring, milles sellega kaubeldakse. Kui investeeringule sisetatakse hinnakurss, näidatakse väärtust alati baasvääringus. Aktsia NYSE-l (New Yorgi börs) on USA dollarites, aktsia Austraalia börsil aga Austraalia dollarites.

### Investeerimiskontod

Investeerimiskonto hõlmab investeeringuid. See sisaldab nende investeeringutega tehtud tehinguid, näiteks ostu ja müüki. Kõik investeerimiskonto tehingud peavad olema seotud konkreetse investeeringuga. Investeerimiskonto pole eraldi sularahabilanssi. Selleks on vajalik vahendustehingute konto.

### Vahendustehingute kontod

Investeerimiskontoga on sageli seotud vahendustehingute konto. Mõnikord nimetatakse seda ka sularahakontoks. Investeerimiskonto ei saa sisaldada sularahatehinguid, näiteks ülekandeid sinu pangast. Kui aktsia müüakse, pannakse müügisumma tavaliselt just vahendustehingute kontole.

Kui lood investeerimiskonto, on sul võimalus luua ka sellega seotud vahendustehingute konto.

## Investeerimiskonto loomine

Esimene samm oma investeeringutega majandamisel on luua konto investeeringute tarbeks. Vali uue konto lisamiseks menüükäsk Konto Uus konto... Loo see nagu ikka, ainult vaata, et valiksid kontotüübiks Investeering.

Uue investeerimiskonto haldamiseks ava vaade Investeeringud ja vali seal rippmenüüst Konto äsjaloodud konto.

## Investeeringute lisamine kontole

Konkreetse investeeringu lisamiseks oma investeerimiskontosse ava vaade Investeeringud, vali seal kaart Finantsinstrumendid ja seal juba rippmenüüs Konto vajalik konto. Investeeringuvaate finantsinstrumentide kaart Investeeringuvaate finantsinstrumentide kaart

Tee paremklõps vaate tühjal alal. See avab kontekstimenüü Investeeringu valikud. Vali Uus investeering... See käivitab uue investeeringu nõustaja, mis võimaldabki luua uue investeeringu.

### Uue investeeringu nõustaja

Kõigepealt palutakse sul määrata investeeringu tüüp: aktsia, võlakiri vms.

Seejärel näeb investeeringu üksikasjade lehekülge. Seal saab sisestada järgmist teavet:

- Sümbol: see tuvastab investeeringu turul, kus sellega kaubeldakse. &kappname; nõuab sümbolit kõigi investeeringute puhul, kuid mitte kõigil investeeringutel ei ole sümbolit. Sel juhul tuleb sul see ise luua.

- Täisnimi: loodava investeeringu nimi arusaadaval kujul, näiteks Advanced Micro Devices, Inc.. Seda nimetatakse ka väärtpaberiks.

- Jagunemine: täpsusaste, mida sinu vara puhul arvestada. Näiteks enamik USA investeerimisfonde kasutab kolme komakohta, nii et siia tuleks sisestada 1000. Aktsiaid arvestatakse enamasti aga tervikuna, nii et siia tuleks sisestada 1.

- Turg: koht, kus väärtpaberiga kaubeldakse. See ei ole kohustuslik väli, vaid ainult su enda mugavuseks. &kappname; ei kasuta seda teavet kuskil mujal.

- Identifitseerimisnumber: lisaväli täiendava identifitseerimisnumbri sisestamiseks, mille abil väärtpaberil silma peal hoida. Ka seda ei kasutata kuskil mujal.

- Vääring: vääring, milles investeeringuga turul kaubeldakse.

- Hinnakirje: siin saab valida, kas hind sisestatakse individuaalse hinnana või kõigi aktsiate summana.

Kui kasutad võrgukursse, kontrolli, kas sümbol ikka vastab sellele, mida kasutab sinu kursside allikas. Yahoo hõlmab enamikku maailma turge ning nõuab väljaspool USA-d sümboli lõpus kindlat sufiksit. Näiteks Rubicon Limited Uus-Meremaa turul tuleks sisestada kujul RBC.NZ.

Lõpuks ilmub lehekülg Uuendamine internetist. Siin saab anda &kappname;le teada, kuidas uuendada investeeringu hinda. Valikud on järgmised:

- Finance::Quote kasutamine: see on õieti valik GnuCashi kasutajatele, kes on harjunud seda laadi kursiga. Enamik kasutajaid võib jätta selle märkimata.

- Võrguallikas: allikas internetis, mida kasutada just selle investeeringu korral. Levinuim valik on Yahoo. Proovi seda esimesena ja kui selle abil investeeringut ei leita, alles siis katseta teisi.

- Kordaja: tegur, mida tuleks rakendada antud investeeringule hangitud kursi puhul. Seda on kõige enam vaja Briti aktsiate korral, kus hinnakurss on pennides (1/100), aga aktsiate hinnad on naelades. Sel juhul määra kordajaks 0,01.

## Investeeringu muutmine

Investeeringuvaate kaardil Finantsinstrumendid on näha sinu konto praegune sisu koos nende sümbolite, väärtuse, koguse ja hinnaga. Paremklõps investeeringul avab kontekstimenüü Investeeringu valikud, mille abil saab konto investeeringuid lisada, muuta ja kustutada. Samuti saab selle abil uuendada investeeringute hinda kas käsitsi või interneti abil. Lisaks saab sulgeda tühja konto või taasavada suletud konto.

## Investeerimistehingud

Investeerimistehingu vorm Investeerimistehingu vorm

Investeerimistehinguid saab sisestada ja muuta pearaamatuvaates, nagu kõigi teistegi kontode puhul. Kuid väljad on teistsugused ja sõltuvad investeerimistehingu tüübist või tegevusest. Investeerimistehingutel on mõningad lisaelemendid:

- Tegevus

- Väärtpaber

- Konto

- Aktsiad, hind ja üldkogus

- Teenustasud

- Intressi kategooria

### Tegevus

Investeerimistehingu tegevus kirjeldab seda, millist tegevust aktsiaga ette võetakse: Võimalikud on järgmised tegevused:

Ost/müük

  Seda kasutatakse konkreetse investeeringu ostmiseks või müümiseks. See nõuab kontot, kuhu või kust raha üle kanda.

Dividend/väärtpaberitulu

  Tuntud ka kui sularahadividend, kasutatakse seda juhul, kui saad oma investeeringult intressi või makstakse välja dividendi. See nõuab kontot, kust või kuhu raha üle kanda.

Dividendi reinvesteerimine

  See on dividend, mis investeeritakse uuesti investeeringusse.

Aktsiate lisamine/eemaldamine

  Lihtne suurendamine või vähendamine bilansis. Seda tuleks kasutada õige harva, sest üldiselt aktsiaid iseenesest sinu kontole juurde ei ilmu (ega sealt kao), kui sa neid just ei osta või müü.

Aktsiate tükeldamine

  Kasutatakse aktsiate tükeldamisel. Kirjuta jagamisvahekord väljale Vahekord. Näiteks 3:2 tükeldamise korral kirjuta 1,5.

### Väärtpaber

Iga investeerimistehing peab olema seotud konkreetse väärtpaberiga, mis siinkohal tähendab lihtsalt investeeringut. Vali tehingu lisamisel või muutmisel investeeringu nimi. Selle vaatamisel näidatakse sümbolit.

### Konto

Iga investeerimistehingu puhul, mis tekitab või nõuab raha, peab olema ka konto, kust või kuhu raha üle kantakse. Kui investeerimiskontoga on seotud vahendustehingute konti, siis on kõige mõistlikum kanda raha sealt või sinna üle. See käib nii raha kohta investeeringu müügilt või ostuks kui ka makstud teenustasude või saadud intressi või dividendi kohta.

### Aktsiad, hind ja üldkogus

Ostmise, müümise ja sularahadividendi tehingute korral tuleb kindlaks määrata aktsiate arv, iga aktsia hind ja tehingu üldkogus. Võib sisestada ka kaks neist ja &kappname; arvutab ise kolmanda välja. Mõistlik on sisestada lihtsalt üldkogus ja aktsiate arv, sest need on tehingu puhul kindlad faktid. Üksikaktsia hinna saab nende põhjal juba hõlpsasti välja arvutada.

### Teenustasud

Paljude investeerimistehingute korral tuleb arvestada ka teenustasuga, mis makstakse vahendajale (maaklerile). Kui sisestad teenustasu kategooria, näidatakse paremal välja, kuhu saab sisestada teenustasu koguse. Kui tehingu puhul tuleb sisestada üle ühe teenustasu, saab kasutada tehingu tükeldamise võimalust. Sel juhul näidatakse pärast kõigi alltehingute sisestamist paremal teenustasude üldkogust.

### Intress

Siin saab sisestada investeeringu intressi või dividendi. Nagu teenustasude puhul ilmub kategooria sisestamise järel paremale väli, kuhu saab sisestada koguse. Ka siin saab vajaduse korral kasutada tehingu tükeldamise võimalust.

## Välisinvesteeringute käitlemine

&kappname; toetab paljusid vääringuid ja investeeringuid ning neid saab ka kombineerida. See nõuab aga erilist tähelepanelikkust. Nagu eespool märgitud, tuleb investeeringu lisamisel määrata selle baasvääring. See ei pruugi olla sama, mis sinu baasvääring, ja see ei pruugi olla isegi sama nagu kontol, millel on sinu aktsiad, või kontol, mida kasutada ülekanneteks ostul-müügil.

Vaatame üht hüpoteetilist juhtumit. Sinu baasvääring on USD. Sul in investeerimiskonto eurodes (EUR) ja vahendustehingute konto samuti eurodes. Sel kontol on sul TietoEnatori aktsiaid, millega kaubeldakse Rootsi kroonides (SEK).

Kui sisestad selle investeeringu ostutehingu, kasuta vääringuga SEK-i. Kui ostad näiteks 100 aktsiat hinnaga SEK 248.00, kokku niisiis SEK 24 800.00, sisestagi need väärtused tehingusse.

Vääringuhoiatus Vääringuhoiatus

Kui valid vahendustehingute konto ülekande rahastamiseks, hoiatatakse sind, et tegu on teise vääringuga.

Vahetuskursi redaktor Vahetuskursi redaktor

Tehingu lõpetamisel palutakse sinu käest investeerimiskonto vääringu hinnauuendust, antud juhul SEK -> EUR. Täpsemalt kõneleb hinnadialoogist osa Hindade sisestamine käsitsi.

Kui lülitud vahendustehingute kontole, näed tehingut kujul EUR 2254.54 (eeldusel, et vahetuskurss oli 11.000 SEK / EUR).

## Hindade uuendamine

Investeeringute hindu saab uuendada kahel viisil: kas uut hinda käsitsi sisestades või lastes &kappname;l selle veebist hankida.

### Hinna uuendamine käsitsi

Investeeringu hinna võib sisestada sama hinnaredaktorit kasutades nagu vääringute puhul.

### Võrgu-hinnakursid

&kappname; võib alla laadida sinu investeeringute ja vääringute uusimad hinnad veebist.

#### Võrgukurssidest lähemalt

Sinu soovil tõmbab &kappname; veebist lehekülje, mis sisaldab kõigi elementide viimast hinda. Vaikimisi tõmmatakse hinnad leheküljelt finance.yahoo.com ning need alluvad selle saidi tingimustele.

Võrgukursside otsingul kasutatakse hinna leidmiseks investeeringu sümbolit. Seepärast on oluline sisestada korrektne sümbol. Yahoo toetab enamiku maailma suuremate börside aktsiaid, nii et enamasti tuleb vaid õige sümbol leida. Näiteks TietoEnatori aktsiatega kaubeldakse Stockholmi börsil ja selle Yahoo sümbol on TIEN.ST.

Yahoo toetatud väärtpaberi sümboli leidmiseks kasuta sümbolite otsingu võimalust (Symbol Lookup) saidil finance.yahoo.com.

#### Kursiallika määramine

Võrgukursside hankimiseks tuleb see võimalus kõigepealt lubada kõigi investeeringute või vääringute puhul, määrates kindlaks võrgukursside allika. See on teenuse nimi, kust kurss tõmmata. &kappname; pakub mitmeid allikaid, mille seast võid sobiva välja valida. Soovitatav vaikeallikas on Yahoo, mis peaks sobima enamiku investeeringute ja kõigi vääringute jaoks.

Investeeringule kursiallika omistamiseks liigu investeeringuvaates selle konto peale, kus asub vajalik väärtpaber. Muuda väärtpaberit, tehes paremklõpsu ja valides Muuda investeeringut... Investeeringunõustajas klõpsa kaks korda Edasi, kuni jõuad leheküljele Uuendamine internetist. Vali rippmenüüst Võrguallikas sobiv allikas.

&kappname; toetab alates versioonist 0.9 võrgukursside hankimisel paketti Finance::Quote. See on mõeldud peamiselt neile kasutajatele, kes on varem kasutanud rahandusrakendust GnuCash, kus just see oli loomupärane meetod. Kui valid selle võimaluse, näed teistsugust allikate loendit, mida Finance::Quote toetab. Kui loend on tühi, ei ole nähtavasti pakett korralikult paigaldatud. Täpsemalt kõneleb sellest nende veebileht aadressil http://finance-quote.sourceforge.net.

#### Kursi kohendamine

Mõned võrguallikad ei anna hinda teada baasühikus (&eg; EUR), vaid selle murdosas (&eg; sentides). Selle teabe vahetu kasutamine annab investeeringule vale väärtuse.

Kui see juhtub nii olema ka sinu võrguallikaga, saad kasutada välja Kordaja vajaliku kohandusteguri sisetamiseks. Eespool mainitud näite puhul peaks selleks olema 0,01.

Väli Kordaja on kasutatav ainult siis, kui valitud on Võrguallikas.

#### Kursside tõmbamine

Tavaliselt on mõistlik uuendada kõigi investeeringute ja vääringute hindu korraga. Vali menüükäsk Tööriistad Börsi- ja vääringuhindade uuendamine..., mis avab võrgukursside dialoogi. Klõpsa Uuenda kõiki kõigi investeeringute ja väärtuste kursside tõmbamiseks oma &kappname; faili.

Börsi- ja vääringuhindade uuendamine Börsi- ja vääringuhindade uuendamine võrgust

#### Võrguallikate lisamine või muutmine

Võrguallikate lisamist või uuendamist saab soovitada ainult neile, kes suudavad täielikult mõista selle tehnilist olemust. Selleks peab hästi tundma HTML-keelt ja oskama kirjutada ka keerulisemaid regulaaravaldisi. Kui see tundub sulle arusaamatu keelena, siis soovitame kirjutada arendajate postiloendisse, kui ükski võrguallikas ei paista sinu vajadusi rahuldavat. Ideaalis võiksid ühtlasi viidata veebilehele, kust vajalikke kursse hankida.

Kui sul on aga tunne, et see ei valmista raskusi, siis käib asi järgmiselt. Võrguallikad leiab seadistustedialoogist. Vali Seadistused&kappname; seadistamine. Seal vali Võrgukursid. Võid valida muutmiseks olemasoleva allika või ka luua uue. Kui oled muutustega valmis, klõpsa enne dialoogist väljumist nupule Uuenda, sest vaikimisi muudatusi ei salvestata.

Esimene asi, millele võrguallika puhul tähelepanu pöörata, on URL. See on lehekülg, mis veebist tõmmatakse. Kõigis allikates on olemas %1 ning vääringuallikates ka %2. Investeeringute puhul asendub %1 sümboliga. Vääringute puhul asendub %1 algvääringuga ja %2 teisendusvääringuga. URL tõmmatakse, kõik HTML-sildid eemaldatakse ning sel moel kärbitud fail saadetakse leheküljeparserisse.

Pane tähele, et URL võib olla ka fail, mida kursitõmbaja käsitleb käivitatava skriptina. See edastab sellele kõik käsurea argumendid, mida oled määranud ning söödab standardväljundi leheküljeparserisse. Näiteks võib sul olla skript getquote.sh, mis sisaldab kohandatud kursiloogikat, kus sümbol esineb üheainsa parameetrina. URL oleks sel juhul file:/asukoht/getquote.sh %1.

Leheküljeparser otsib sümbolit, kuupäeva ja hinda. Regulaaravaldised ütlevad talle, kuidas neid leheküljelt kätte saada. Üksikasjalikumalt kõneleb regulaaravaldiste täpsest koostamisest klassi QRegExp dokumentatsioon. Igas regulaaravaldises peab olema täpselt üks hankimisavaldis, ümbritsetud sulgudest. Kuupäevavorming omakorda annab parserile teada aasta, kuu ja päeva järjekorra. Kuupäevavorming peab alati olema kujul "%x %x %x", kus x on y, m või d. Kuupäevaparser on väga nutikas: %m %d %y parsitakse kujule December 31st, 2005 sama hõlpsalt nagu kujule 12/31/05. Kahekohalisi aastaarve tõlgendatakse kuuluvana vahemikku 1950-2049.

## Teostamata võimalused

Mõningad levinud võimalused, mida tavaliselt investeeringute korral pakutakse, on &kappname;s veel teostamata. Nende hulka kuuluvad derivatiivid (optsioonid, futuurid jms), kapitalitulum ja investeeringute maksuaruanded.