&Ace.Jones; &Ace.Jones.mail;
2011-07-3
4.6

# Import ja eksport

&Tony.Bloomfield; &Tony.Bloomfield.mail;

## GnuCashi importija

### GnuCashi failid

&kappname; GnuCashi importija loeb otse standardseid (&XML;) faile, mis on loodud GnuCashi versioonidega 1.8 ja 2.0. Järgmised elemendid ei ole toetatud:

- andmebaasi (Postgres) andmete import

- "mitme arveraamatuga" (multi-book) failide import

- import olemasolevasse &kappname; faili

- väikeettevõtete spetsiifiliste võimaluste import (töötajad, arved jms.)

- GnuCashi failide eksport

Import on arvatavasti edukas ainult siis, kui kasutatakse korrektset faili. Soovitatav on enne impordikatset tarvitada GnuCashi käsku Check & Repair All (selle leiab menüüst Actions).

Failid saab avada kas failinime käsureal määrates (`kmymoney <faili asukoht>`) või &kappname; menüükäsuga &Ctrl;O Fail Ava või Fail Import

Kahe rakenduse sarnasuse tõttu saab paljud igapäevased andmed täitsa otse importida. Kuid mõnel juhul on ka selliseid erinevusi, mille jaoks on vajalikud kindlad valikud. Järgnevalt kirjeldamegi mõningaid erinevusi, mille adumine aitab importimisega kergemini toime tulla.

### Sarnasused, erinevused ja terminid

#### Väikeettevõtetele orienteerumine

Kindlasti tuleb märkida, et &kappname; on isiklike rahaasjade haldur ja seepärast ei toeta otseselt mingeid GnuCashi ettevõtlusele suunatud võimalusi, nagu maksutabelid, palgaandmed ja kaubasaadetiste jälgimine. Kõik failis leitavad maksukontod (Accounts Payable) või laekumiskontod (Accounts Receivable) imporditakse vastavalt kohustise- ja varakontodena.

#### Kontod

##### Konto tüübid

Mõlemas rakenduses on faili kõrgeim struktuuritase konto. &kappname; tgoetab viit konto põhitüüpi: vara, kohustis, tulu, kulu ja finantsinstrument, millel kõigil võib olla alltüüpe, &eg; arvelduskonto, krediitkaart &etc;. &kappname; sisaldab kõigi viie tüübi "standardkontot" nng kõik muud kontod alluvad ühele neist. &kappname; on kehtestanud kontotüüpide suurema ühtsuse (või, sõltuvalt vaatepunktist, väiksema paindlikkuse) kui GnuCash ning importija parandab kõik tuvastatud ebaühtlused. See võib kaasa tuua mõnevõrra teistsuguse kontostruktuuri, ehkki seda saab impordi järel mõistlikkuse piires kohendada.

##### Kategooriad

&kappname; kasutab mõistet "kategooria" kulu või tulu tüüpi konto tähistamiseks. Erinevalt GnuCashist ei peeta neid "pearaamatu" kontodeks ning tehingute kausta sisestamine kategooriatesse ei ole toetatud; omistamised sooritatakse tehingu sisestamisel teistesse kontotüüpidesse.

##### Struktuur ja kohatäitjad

GnuCash toetab nõndanimetatud kohatäitjakontosid (Placeholder accounts). Sisuliselt on need ainult lugemisõigusega kontod, kuhu ei saa tehinguid sisestada, aga mis toimivad sarnaselt kataloogidele kataloogispuus, hõlmates teisi kontosid. Kuigi &kappname; iseenesest sellist võimalust ei toeta, toetatakse siiski ülem- ja alamkonto seost, mistõttu importija matkib kohatäitjaid tühjade kontode loomisega.

##### Kontotüüpide seosed

GnuCashi tüüp | &kappname; tüüp
--- | ---
BANK | Arvelduskonto
CHECKING | Arvelduskonto
SAVINGS | Hoiukonto
ASSET | Vara
CASH | Sularaha
CURRENCY | Sularaha
MONEYMRKT | Rahaturg
STOCK | Aktsia
MUTUAL | Aktsia
EQUITY | Finantsinstrument
LIABILITY | Kohustis
CREDIT | Krediitkaart
INCOME | Tulu
EXPENSE | Kulu
RECEIVABLE | Vara
PAYABLE | Kohustis

#### Tehingud ja alltehingud

##### Bilansseeritud tehingud

Nagu GnuCashis koosnevad tehingutena sisestatud andmed tavaliselt kahest või enamast tükeldatud kirjest. Õieti sisaldab korrektne GnuCashi tehing alati vähemalt kaks alltehingut ning GnuCashi kahekordse kirjendamise standardile vastamiseks peavad need olema rahaliselt tasakaalus (s.t. bilanss peab olema null). &kappname; toetab, aga mitte ei sunni seda standardit peale, kuid kõik imporditud tehingud, mis ei ole bilansseeritud, märgitakse pearaamatuvaates probleemseks.

##### Maksesaajad

&kappname; eelistab, et igal tehingul oleks maksesaaja (see on üldine mõiste, mis hõlmab nii maksesaajat kui ka maksjat), ja erinevalt GnuCashist hoitakse ka maksesaajate loend alal. Maksesaajate nimed genereerib importija GnuCashi tehingute välja Description põhjal.

##### Ülekanded

&kappname; kasutab mõistet "ülekanne" tehingute kohta, millel pole kategooriat, vaid mis ainult kannab raha üle vara- ja/või kohustiskonto vahel.

##### Kooskõlastamine

&kappname; pakub GnuCashiga sarnast konto kooskõlastamise funktsiooni ning imporditakse ka vastav tehingu olek.

#### Tooted

GnuCash kasutab mõistet "tooted" (Commodity) nii rahaliste kui ka mitterahaliste varade kohta. &kappname; kohtleb neid eraldi.

##### Vääringud

&kappname;sse on sisse ehitatud kõigi välismaiste vääringutüüpide toetus. Samuti nõuab &kappname;, et kasutaja määraks baasvääringu, mis on kõigi uute kontode vaikimisi vääring. Importija üritab kindlaks määrata kõige tõenäolisema baasvääringu, kuigi selle valiku võib mõnda alternatiivi eelistades ka tagasi lükata.

(MÄRKUS: &kappname; ei toeta praegu kontosid, mille vääringuks on mõni "kadunud" vääring (välja arvatud need, mis on asendunud euroga). Praegu on vajalik eemaldada sellised kontod GnuCashi failist enne importimist. Me loodame olukorda parandada mõnes lähituleviku väljalaskes.)

##### Väärtpaberid ja investeeringud

Mitterahalist vara (tavaliselt aktsiad ja võlakirjad) nimetatakse &kappname;s väärtpaberiteks ning siin on kahe rakenduse vahel oluline erinevus: &kappname; nõuab, et iga väärtpabereid sisaldav konto oleks hõlmatud investeerimiskontoga. Sellest kõneldakse lähemalt peatükis Investeeringud. Kuigi kasutajad võivad sellise seose loonud olla, ei kehtesta GnuCash sellele kindlat struktuuri, mistõttu importija ei ole võimeline seda tuvastama ja automaatselt teisendama. Seepärast on võimalikud kolm valikut:

- luua eraldi investeerimiskonto igale väärtpaberile, mis kannaks väärtpaberiga sama nime

- luua üks investeerimiskonto, mis oleks kõigi väärtpaberikontode ülemkonto

- luua mitu investeerimiskontot ja omistada neile väärtpaberid vastavalt kasutaja suunistele

See, milline valik parajasti sobib, sõltub täielikult kasutaja vajadustest ning mõnelgi juhul võib olla pärast importi vaja käsitsi kontode struktuuri muuta.

##### Hinnad ja vääringukursid

Väärtpaberite hinnad ja vääringute vahetuskursid imporditakse sel kujul nagu neid näitab GnuCashi hinnaredaktor. Lisaks genereeritakse hinna- ja kursikirjed kõigi tehingute põhjal, mis sisaldavad väärtpabereid ja mitut vääringut.

##### Võrgukursid

Hindade ja vääringute vahetuskursside võrgust hankimiseks kasutab GnuCash paketti Finance::Quote. &kappname; uuemad versioonid toetavad seda paketti aktsiakursside hankimiseks ning seda kasutatakse ka vaikimisi andmete impordil. Siiski võid valida ka teisendamise &kappname; loomupärasema meetodiga, mida kirjeldatakse üksikasjalikumalt võrgukurssidest kõnelevas osas.

Sellisel juhul lubab järgmine dialoog valida igale kontole, mille puhul on võrgukursid nõutavad, valida &kappname; "loomupärase" hinnaallika või kasutaja määratud allika. Samal ajal aktsia sümbol imporditakse muutmata kujul. Et sümbol on kahes rakenduses peaaegu kindlasti erinev, on seda usutavasti vajalik pärast importi käsitsi muuta. Edaspidised vääringu vahetuskursi uuendused ei kasuta enam paketti Finance::Quote: alati tarvitatakse nende loomupärast hankimise viisi.

#### Planeeritud tehingud

&kappname; ei kasuta eristust, mida GnuCash teeb malltehingute ja nende kordumissageduse vahel. Tehinguandmed topeldatakse, kui sama malli kasutatakse mitmes ajaplaanis, kuid arvatavasti ei tekita see märkimisväärset erinevust.

##### Ajaplaani tüübid

&kappname; jagab kõik ajaplaanid kolme tüüpi: arved, laekumised või ülekanded. Kuna GnuCash sellist eristust ei tee, üritab importija liigituse ära arvata kontode ja raha liikumise suuna järgi. Mõnel juhul võidakse teha vale järeldus, mis vajab käsitsi korrigeerimist.

##### Kahtlased ajaplaanid

Mõningaid GnuCashi planeeritud tehingute võimalusi &kappname; ei paku, mistõttu importija üritab iga kord leida andmete teisendamisel mõistliku kompromissi. Sellised tehingud märgitakse kahtlaseks ning kasutajale antakse võimalus neid impordi käigus otse muuta. Näiteks võib tuua sellised juhtumid:

- mõningaid GnuCashi toetatud sagedusintervalle &kappname; praegu ei võimalda

- &kappname; ei toeta valemite ja muutujate kasutamist koguseväljadel

- keerulisemad juhtumid, mida ei ole veel isegi tuvastatud

Parimatest püüdlustest hoolimata võib juhtuda, et paljude võimalike valikute tõttu tekitavad planeeritud tehingud &kappname;s saatusliku tõrke. Kui seda laadi probleemid paistavad korduvat, pakub importija võimalust hüljata kõik kahtlased planeeritud tehingud.

#### Aruanded

&kappname; pakub ulatusliku valiku seadistatavaid aruandeid, mida kirjeldatakse lähemalt peatükis Aruanded. Need e pruugi ometi sugugi täpselt vastata GnuCashis saadaolevatele aruannetele.

### Importija valikute valimine

#### Investeeringute käitlemine

Vt eespool osa Väärtpaberid ja investeeringud.

#### Võrgukursid

Jäta see märkimata, kui soovid edaspidi hinnakursse võrgust hankida loomupärase meetodiga.

Vt eespool osa Võrgukursid.

#### Planeeritud tehingud

Vt eespool osa Planeeritud tehingud.

#### Dekodeerimisvalikud

Kui sinu keeles kasutatakse tähti või sümboleid, mis erinevad nõndanimetatud "ladina" keeltest (s.t. levinud Lääne-Euroopa keeltes kasutatavatest märkidest), siis tähistatakse ("kodeeritakse") neid GnuCashi failis erilisel viisil. Kui sa ei näe neid tähti oma ekraanil korrektselt, tuleb need dekodeerida. Praegu ei ole sageli võimalik täpselt tuvastada, millist dekodeeringut kasutada, mistõttu võib olla vajalik märkida see valik ja määrata loendist vajalik kirje. Üldiselt on loendi esimene kirje see, mida peetakse sinu lokaadi (s.t. riigi ja keele kombinatsiooni puhul, mis on valitud juba operatsioonisüteemi paigaldamise ajal) puhul kõige sobivamaks. Kuna importimisel ei kirjutata GnuCashi faili üle, võib siinsete valikutega vabalt eksperimenteerida.

#### Tehingu märkuste valik

Mõningate kasutustingimuste korral võivad tükeldamata GnuCashi tehingud sisaldada sinna jäänud, sageli ebakorrektseid, memoandmeid, mida kasutaja tavaliselt ei näe. &kappname;sse importimisel muutuvad need aga kuvamise eripärade tõttu nähtavaks. Sageli on sellistel tehingutel väli Notes, mis kirjeldab tehingu tegelikku eesmärki. Siinse valiku märkimisel kasutatakse neid märkmeid, kui neid peaks olema, tarbetute memoandmete ülekirjutamiseks.

#### Silumisvalikud

Neid läheb vaja ainult impordiprobleemide tekkimisel. Kui satud selliste probleemidega silmitsi, peaksid neist teada andma ka &kappname; arendajate postiloendissse &devlist;. Pane tähele, et nende valikutega loodud tagasijälitus võib sisaldada konfidentsiaalset laadi andmeid, mistõttu enne nende avalikuks tegemist peaks kasutama andmete anonüümseks muutmise võimalust.

### Impordiaruanne

Töötluse lõpuks loob importija aruande, kus näeb töödeldud kirjete arvu ning kõiki vigasid ja anomaaliaid. Seda aruannet näidatakse ekraanil ja selle võib salvestada hilisemaks uurimiseks faili. Täielik aruanne võib sisaldada järgmisi sektsioone:

- Kirjete arv

- Ebakõlad kontotüüpides ja ette võetud sammud

- Kahtlaste planeeritud tehingute üksikasjad

&Thomas.Baumgart; &Thomas.Baumgart.mail;

## QIF-i importija

### QIF-i vormingut peetakse kahjulikuks

Üldiselt tuleks võimaluse korral QIF-i vormingut vältida. See on finantsandmete edastamiseks õige halb valik. Lisaks muule kannatab QIF järgmiste probleemide käes:

- Standarditud vormingu puudumine. Sama programmi eri versioonid annavad samale elemenditel eri tähenduse.

- Tehingu identifikaatori puudumine. Et tehingutele ei omistata ID-numbrit, on topelttehingute sobitamine ka parimal juhul õige riskantne.

- Väljendusrikkuse kesisus. Grammatika on väga lihtne ega suuda väljendada tänapäeva rahanduses pakutavat finantsteabe tegelikku sügavust.

Üldiselt just seepärast lõpetas Intuit alates Quicken 2005-st täielikult QIF-i sisendi toetamise. Kui sul on võimalik hankida andmeid mingil muul moel (näiteks OFX), kasuta alati seda teist võimalust.

### QIF-faili import

QIF-faili importimiseks kontrolli kõigepealt, kas sul on avatud korrektne &kappname; fail. Seejärel vali menüüst Fail käsk Import QIF.

Ilmuv dialoog palub anda QIF-faili nime, mida saad otsida, kui klõpsad nupule Sirvi.

&kappname; teeb vahet pangaväljavõttefaili ning teisest rakendusest eksporditud ajalooliste andmete importimisel. Vaikimisi imporditakse pangaväljavõttefail. Kui aga soovid importida andmeid oma varasemast isiklike rahaasjade haldamise rakendusest, vali teine võimalus.

Üldiselt peaks vaikimisi QIF-i profiil sinu QIF-andmetega sobima. Mõnel juhul aga võib olla tarvis kasutada muudetud QIF-i profiili. Täpsemalt kõneleb sellest järgmine osa.

QIF-faili importimiseks klõpsa nupule Impordi.

&kappname; asub faili uurima, et selgitada välja kuupäevade ja arvude esitamiseks kasutatud vormingud. Kui kuupäevavormingut ei suudeta üheselt kindlaks määrata, palub &kappname; kasutajal valida nimekirjast mõne võimaliku kuupäevavormingu.

Seejärel impordib &kappname; andmed ja loob kõik vajalikud objektid, näiteks maksesaajate teave, kontod, kategooriad, aktsiahinna teave. Võimaluse korral sobitatakse olemasolevad tehingud imporditava teabega. Importimise ajal kuvatakse edenemisriba.

Kui &kappname; ei suuda määrata imporditava konto nime, palutakse kasutajal valida konto, millesse andmed importida. Kui kontot ei ole veel sinu failis olemas, saab luua uue konto klõpsuga nupule Loo.

Impordi lõpus näitab &kappname; väljavõtte importimise statistika akent.

Väljavõtte statistika Väljavõtte statistika

Importimise järel kuvatakse kõik imporditud tehingud pearaamatus kollasel taustal. Kui &kappname; suutis sobitada imporditud tehingu mõne juba olemasoleva tehinguga, on taust heleroheline.

Järgmisena tuleb imporditud andmed kontrollida ja nendega nõustuda. Seda tuleb teha ka muudest allikatest importimisel, mistõttu sellest kõneldakse eraldi osas.

Värvid, millega kuvatakse imporditud ja sobitatud tehinguid, on kohandatavad ja need võivad sinu töökeskkonnas olla teistsugused.

### QIF-i profiili loomine

Et QIF-failil puudub universaalne standardne vorming, võib selle vorming sõltuvalt pakkujast mõnevõrra erineda. QIF-i profiil annab &kappname;le võimaluse neist iseärasustest teada saada. Olemasoleva QIF-i profiili muutmiseks või uue loomiseks klõpsa QIF-i importimise dialoogis profiilivalija juures asuvale nupule Uus.

QIF-i profiili redaktor

&kappname; varasemates versioonides oli omaette kaart kuupäeva ja koguse spetsifikatsiooni määramiseks. Nüüd määrab &kappname; need juba faili uurides. Kui rakendus ei suuda neist ise aru saada, küsitakse kasutajalt impordi ajal nõu.

### Tehingute sobivus

Nagu mainitud, on QIF-vormingu üks suuremaid miinuseid see, et tehingutel puudub unikaalne identifikaator. Kui impordid QIF-faili ja sul on pearaamatus juba tehinguid, võid saada tulemuseks topelttehingud. &kappname; üritab sda vältida, otsides tehinguid, mis tunduvad sarnased juba olemasolevatega. Kui leitakse midagi, mis paistab olevat sama tehing, sobitatakse need.

See võib tekitada probleeme, kui tehingud ainult paistavad sarnased, aga tegelikult ei ole seda mitte. Sel juhul tuleb nende tehingute sobivus hiljem pearaamatuvaates tühistada.

### Impordifiltri kirjutamine

Võib juhtuda, et sinu andmed on kohandatud vormingus, näiteks komaga eraldatud väärtused (CSV) või midagi muud, mis just sulle sobib. Alates versioonist 4.6 pakub &kappname; CSV importimise pluginat, kuid sa võid jätkuvalt importida &kappname;sse muid failitüüpe QIF-i importimise filtri abil. Filter on sinu enda kirjutatud kohandatud programm, mille sisendis on sinu spetsiaalne fail ja väljundiks QIF-fail. See võib olla shelli skript, Perli skript, C/C++ keeles kirjutatud kompileeritud programm või mis tahes muu, mis sulle vaid pähe tuleb - peaasi, et sinu süsteem suudab seda käitada.

Selle võimaluse kasutamiseks muuda oma QIF-i lemmikprofiili ja vali muutmisdialoogis kaart Filter. Kui sa nüüd selle profiiliga QIF-i impordid, saadetakse fail, mille importimiseks valid, kõigepealt läbi sinu filtri.

Üks levinud probleem on komadega eraldatud väärtuste nimekirja teisendamine QIF-failiks. See on tööriista awk lausa õpikunäide. Loo skript nimega csv2qif.awk, mille sisuks on järgmised kaks rida:

    BEGIN { FS=","; print "!Type:Bank" }

            { print "D"$1; print "T"$2; print "N"$3; print "P"$4; print "M"$5; print "^" }

Seejärel muuda QIF-i võtmeid (D,T,N,P,M), et need sobiksid sinu CSV-andmete järjekorraga. Määra sisendfiltriks `awk -f csv2qif.awk`.

Mõnikord tekib probleem ka QIF-failide kodeeringuga. &kappname; eeldab, et failid on UTF8 kodeeringus. Kui sinu faili kodeering on midagi muud, oleks mõistlik see teisendada UTF8-se. Näiteks faili teisendamiseks iso-8859-1 kodeerngust tasuks sisendfiltriks määrata `recode iso-8859-1..utf-8`.

### &kappname; spetsiaalsed QIF-i laiendid

Nagu mainitud, on QIF-vormingu üks suuremaid miinuseid tehingute unikaalse identifikaatori puudumine. Kui kirjutad omaenda QIF-faili looja (ehk filtri, nagu eespool kirjeldatud), saad sellest murest lahti. &kappname; toetab välja '#'. Importija tõlgendab seda tehingu unikaalse ID-na ning hülgab kirje, kui tehing on süsteemis juba olemas.

## QIF-i eksportija

Mõne oma konto eksportimiseks QIF-failina vali menüüst Fail käsk Eksport QIF. Sul palutakse valida, milline konto eksportida, millisesse faili see eksportida ja millist QIF-i profiili kasutada.

Praegu ei suuda QIF-i eksportija toime tulla investeeringute eksportimisega.

QIF-i eksport

&Ace.Jones; &Ace.Jones.mail;
&Thomas.Baumgart; &Thomas.Baumgart.mail;

## OFX importimise plugin

### Plugina hankimine

&kappname; suudab OFX-faile sujuvalt importida. Siiski pole see funktsionaalsus rakendusse otse sisse ehitatud. Kõigepealt tuleb hankida ja paigaldada OFX importimise plugin. Kui see on paigaldatud, ilmub käsk OFX-failide importimiseks automaatselt menüüsse Fail Import.

Pane tähele, et paljud &kappname; valmispakendatud versioonid on ehitatud nii, et OFX importija on kohe kaasas või saadaval eraldi tarkvarapaketina. Kui tundub, et sinu versioonis OFX importija puudub, tasub kõigepealt seda otsida samast kohast, kust said &kappname; põhipaketi.

Kui oled paigaldanud rakenduse RPM-apektist, leidub OFX importimise plugin paketis kmymoney-ofx. See peaks olema saadaval samas tarkvarahoidlas, kust said &kappname; põhipaketi. Kui oled rakenduse ise lähtekoodist ehitanud, tuleb vaid paigaldada süsteemi eelistatavalt libOFX 0.9 arenduspäised ja -teegid. &kappname; ehitamise käigus need tuvastatakse ja kompileeritakse plugin. &kappname; 4.6 väljalaske ajal oli libofx uusim versioon 0.9.4, mis on ka minimaalne nõutav versioon.

Kui peaksid &kappname; kompileerimisel hätta sattuma, aga oled kindel, et sul on paigaldatud libOFX õige versioon, võta palun abi leidmiseks ühendust arendajate postiloendiga &devlist;. Esita ühtlasi faili config.log koopia, mis on pakitud kokku gzipiga.

### Mis on OFX?

OFX tuleb sõnadest Open Financial Exchange ehk "avatud finantsvahetus". OFX veebisaidi sõnul Open Financial Exchange (OFX) on unifitseeritud spetsifikatsioon finantsandmete elektrooniliseks vahetamiseks finantsasutuste, ettevõtete ja tarbijate vahel interneti kaudu. OFX ei ole finantsasutus.. Spetsifikatsioon määrab kindlaks finantsandmete edastamise vormingu nii faili kui ka vahetu suhtlemise korral.

Kuigi see standard on palju keerukam ja töökindlam kui QIF, on sellestki oma variante sõltuvalt konkreetse asustuse teostusest. OFX-failidel võib olla laiend OFX või QFX (nii suur- kui väiketähelisena), mille vahel iseenesest erinevust pole. Spetsifikatsiooni aluseks on XML, mistõttu neid faile saab lugeda igas tekstiredaktoris, aga et tühiruum ei ole sisus oluline, siis mõnes teostuses neid ka üldse ei kasutata, mis muudab sisu lugemise inimsilmale õige raskeks.

Palju kasulikku teavet annab OFX Home. Seal on kirjas ka finantsasutused, mis toetavad OFX-i. See võib olla abiks, kui sul on probleeme OFX otseühenduse loomisel. Samuti leiab sealt foorumi, kus arutatakse elavalt OFX-iga seotud teemasid.

### OFX-faili import

Peamine OFX-faili importimise viis on avada importija menüüst. Selleks vali menüüst Fail alammenüü Imort ja sealt OFX... Kui alammenüüs Import OFX puudub, siis ei ole OFX importimise plugin korrektselt paigaldatud. Sel juhul vaata palun eelmist osa.

Esimese asjana pärib importija, millisesse kontosse tehingud importida. Kui failis on tehinguid mitmest kontost, küsitakse seda ka mitu korda.

Impordi järel võivad mõned tehingud olla pearaamatus märgutud hüüumärgiga kollases kolmnurgas. Põhjuseks on see, et neile tuleb omistada kategooria. Importija ei olnud võimeline sinu varasema tehinguajaloo põhjal kategooriat automaatselt omistama. Tehinguid võib kategooria omistamiseks muuta otse pearaamatus, mille järel hüüumärk eemaldatakse.

Pane tähele, et siin kirjeldatakse loomupärast OFX importijat. OFX-faile võib importida ka AqBankingi importimise plugina abil, kui see on paigaldatud. Arvesta, et need importijad tegutsevad pisut erinevalt (ja need on kirjutanud ning neid hooldavad kaks eri arendajat).

### Investeeringute import

Pane tähele, et investeerimistehingutega faili importides peavad need investeeringud eelnevalt juba &kappname;s olemas olema. Sobitamiseks kasutatakse sümbolit, mistõttu tuleb kontrollida, et sümbol &kappname;s oleks täpselt sama nagu imporditavas failis.

### Veebiühendus

Lihtsaim viis OFX-faili importida on luua veebiühendus. Mine oma panga veebilehele ja klõpsa lingile OFX-faili allalaadimiseks. Veebilehitseja küsib, millist rakendust kasutada faili avamiseks. Määra selleks &kappname;. Seejärel imporditakse alla laaditud OFX-fail &kappname; viimati avatud faili. Samuti võid muuta oma töökeskkonna failiseoseid ja määrata, et &kappname; avab edaspidi automaatselt OFX-faile.

Kui soovid importida OFX-faili mõnda muusse &kappname; faili, ava see kõigepealt &kappname;s ja alles siis mine panga veebilehele.

### Otseühendus

&kappname; toetab nüüd ka OFX otseühendust. See annab sulle võimaluse võtta pangaga väljavõtte saamiseks otse ühendust. Edaspidi on kavas seda teemat põhjalikumalt, lausa omaette osana lahti kirjutada.

Selle omaduse tarbeks tuleb &kappname; kompileerida võtmega --enable-ofxbanking (see on nüüdseks vaikimisi kasutatav).

Siinkohal tuleb siiski hoiatada: paljud pangad nõuavad eraldi sisselogimist, annavad sulle eraldi parooli või PIN-i ja võivad isegi selle teenuse eest omaette tasu nõuda. Ükski pank ei toeta otseselt &kappname;. Sul tuleb anda soovist pangaga otse suhelda teada MS Money või Quickeni kaudu.

Kõigepealt tuleb seadistada kõik kontod, mille jaoks soovid väljavõtteid alla laadida. Mine kontovaatesse, tee kontol, mida soovid seadistada, paremklõps ja vali Seosta internetikontoga... Kui süsteemi peaks olema paigaldatud üle ühe internetipanganduse plugina, küsitakse, millist kasutada. Sisemise OFX meetodi pruukimiseks vali KMyMoney OFX. Internetist laaditakse alla pankade nimekiri ning nõustaja aitab sul valida panga, sisestada kasutajanime ja parooli ning valida konto. Kui sinu panka ei peaks nimekirjas olema, on võimalik seda lisada käsitsi. Võimalik, et pank ise annab vajalikud andmed, või siis pead veidi uurima, et need leida.

OFX otseühenduse loomine võib mõnikord olla päris vaevaline eriti seetõttu, et enamiku asutuste teostus ei paku veateadetes piisavalt palju üksikasju. Siinkohal tasub ära märkida seda, et paljud asutused nõuavad, et muudaksid oma parooli, kui esimest korda selle meetodiga internetipanka kasutad. Paraku ei ole praegu teegil, mida &kappname; tarvitab (libofx), võimalust interaktiivselt parooli muuta. Mõnikord võib olla võimalik lasta asutuse tehnilise toe töötajal parool sinu eest ära muuta. Kuni me pole seda osa täiendanud põhjalikuma probleemide lahendamise lõikudega, tasub juhul, kui sul tekib raskusi, pöörduda abi järele &kappname; arendajate postiloendisse &devlist;.

Kui oled konto internetipanka kasutama saanud, mine selle konto pearaamatusse. Siis vali menüüst Konto käsk Uuenda kontot... See ühendab sind pangaga ja laadib alla viimase 60 päeva väljavõtte.

&kappname; versioonides enne 4.6 võeti maksesaaja nimi alati väljalt PAYEEID. Alates versioonist 4.6 võib maksesaaja nime aluseks olla OFX tehingu väli PAYEEID, NAME või MEMO. Seda ja veel mõningaid OXF otseühenduse omadusi saab seadistada, kui valida dialoogis Konto muutmine vastav kaart.

### OFX-faili eksport

Praegu ei ole võimalik eksportida oma andmeid OFX-failina. Kui tunned huvi ja oled võimeline andma selles vallas oma panuse, võta palun ühendust libofx arendusmeeskonnaga.

&details-impexp-csv;

## Importimise pluginate kirjutamine

&kappname; toetab igati importimise pluginaid. Kui sul on mõni kohandatud vorming ja soovid kirjutada importimise plugina, hindame sinu panust kõrgelt. Selleks tuleb sul kompileerida programm lähtekoodist. Seejärel kasuta eeskujuna OFX importimise pluginat.