&Roger.Lum; &Roger.Lum.mail;
&Ace.Jones; &Ace.Jones.mail;
2010-07-25
4.5

# Maksesaajad

Maksesaajate vaates näeb üksikasjalikku teavet kõigi tehingutes osalevate maksesaajate ja maksjate kohta. Maksesaajate vaade jaguneb kaheks põhiosaks: maksesaajad ja maksjad ning üksikasjad.

Maksesaajate vaates saab näha valitud maksesaaja tehinguid, uuendada konkreetse maksesaaja või maksjaga seotud isiklikku teavet ning määrata tehingute sobivuse kriteeriume.

## Maksesaajate loend

Maksesaajate ja maksjate loend paikneb vaate vasakus servas. Loend on sorditud tähestiku järgi.

### Maksesaaja või maksja lisamine

Maksesaaja või maksja lisamiseks tee suvalisel maksesaaja nimel paremklõps ja vali Uus maksesaaja. See loob uue maksesaaja nimega Uus maksesaaja. Tee selle maksesaaja nimel paremklõps ja vali Muuda maksesaaja nime ning sisesta uue maksesaaja või maksja nimi.

### Maksesaaja või maksja nime muutmine

Maksesaaja või maksja nime muutmiseks tee nimel paremklõps, vali Muuda maksesaaja nime ning nimi muutubki redigeeritavaks. Nime muutmine mõjutab nime kõigis tehingutes, kus see esineb.

### Maksesaaja või maksja kustutamine

Maksesaaja või maksja eemaldamiseks tee nimel paremklõps ja vali Kustuta maksesaaja. Kui maksesaajal on tehinguid, ilmub dialoog, mis võimaldab neid omistada mõnele muule maksesaajale. Dialoog sisaldab ka märkekasti, millega saab kustutatud nime lisada uue maksesaaja sobivuse nimekirja.

## Maksesaaja täiendavad üksikasjad

### Isiklik teave

Konkreetse maksesaajaga seotud isikliku teabe nägemiseks ja muutmiseks vali loendist maksesaaja ja seejärel kaart Aadress. Teabe muutmiseks muuda seda otse tekstikastides ning kui oled valmis, klõpsa nupule Uuenda.

Isikliku teabe kaart Isiklik teave

### Tehingute sobivuse seadistused

#### Ülevaade

&kappname; suudab imporditud tehingutele automaatselt omistada sobiva maksesaaja. See on õige kasulik, kui impordid tehinguid oma pangast, kui maksesaaja nimes on ebavajalikke lisatähti või, mis veel hullem, kui maksesaaja muudab nime.

Oletame näiteks, et su igakuine hüpoteegimakse saabu ühel kuul pangast kujul SUNTRUST BANK MAPLE VALLEY, GA 111506 ja teisel kuul kujul SUNTRUST BANK MAPLE VALLEY, GA 121606. Tegelikult oleks sul aga vaja, et mõlemad tehingud omistataks lihtsalt maksesaajale SunTrust. Siin tulebki abiks tehingute sobitamise võimalus!

Maksesaaja sobivuse kaart Maksesaaja sobivuse üksikasjad

#### Häälestamine

Sobivuse kaardil saab määrata tehingute sobivuse seadistused. Siin on kolm põhivalikut:

- Sobivus puudub: sobitamist selle maksesaaja korral ei kasutata. See on vaikimisi valik kõigi maksesaajate korral.

- Sobivus maksesaaja nime järgi: lülitab sobivuse kasutamise sisse ning tarvitab sobivusvõtmena maksesaaja nime ennast.

- Sobivus allpool toodud nime järgi: lülitab sobivuse kasutamise sisse ning laseb sul kirja panna ühe või rohkemgi nime, mida otsimisel kasutatakse. Üldiselt sobib siia kirjutada tavalist teksti. Kuid sobivusvõtmed on tegelikult regulaaravaldised, nii et siin saab pruukida ka keerulisemaid mustreid.

Samuti saab valida, kas sobivusvõtme tähesuurust eirata või mitte. Eiramise korral sobib võtmega SunTrust kokku nii SUNTRUST BANK kui ka SunTrust Bank.

#### Tehingute import

Tehingute importimisel QIF-vormingus või mõne plugina (näiteks OFX või AqBanking) abil arvestatakse sinu määratud sobivusvõtmeid. Kui mõne sinu maksesaaja sobivusvõti leitakse imporditud tehingu maksesaajate seast, omistatakse sellele tehingule vastav maksesaaja sinu nimekirjast. Sel juhul sobivusvõtmega SunTrust sobib SUNTRUST BANK MAPLE VALLEY,GA või isegi MORGENSUNTRUST&LOAN. Seepärast tasub sobivusvõtmeid hoolikalt valida.

Kui tehingu maksesaajale vastab rohkem kui üks sobivusvõti, ei ole käitumine ette määratud: &kappname; valib oma suva järgi ühe sobiva maksesaaja.

## Tehingute ajaloo vaatamine

Kõigi konkreetse maksesaajaga seotud tehingute nägemiseks vali loendist maksesaaja ja siis üksikasjade alal kaart Tehingud. Topeltklõps mõnel tehingul viib su otse selle tehingu juurde pearaamatuvaates.

Tehingute kaart Tehingute ajalugu