&Thomas.Baumgart; &Thomas.Baumgart.mail;
2014-08-30
4.7.01

# Failivormingud

Kui sa otsusta just kasutada relatsioonilist andmebaasi, salvestab &kappname; kogu sinu finantsteabe faili laiendiga .kmy. Ja kui sa ei kasuta just käsureavõtit vastupidise korraldusega, avab &kappname; käivitumisel viimati avatud faili. On aga oluline teada, et faile, milles &kappname; võib sinu finantsandmeid hoida, on õige mitut tüüpi.

Selles peatükis kirjeldatakse vorminguid, milles &kappname; hoiab oma andmeid püsikujul kasutaja salvestusseadmes. Üldiselt salvestab &kappname; teabe &XML;-dokumendi kujul. Sõltuvalt tegelikust vormingust võidakse see &XML;-dokument kirjutada

- UTF-8 kodeeringus lihttekstifailina,

- GZIP-tihendusega tihendatud failuna,

- GPG-krüpteeringuga krüptitud failina või

- UTF-8 kodeeringus anonüümse lihttekstifailina, milles siiski kõik sinu isiklikud andmed on skrambleeritud.

## Lihttekstifail

See on kõige enam ruumi nõudev toetatud vorming, sest seda ei tihendata kuidagi. See ei ole mõeldud tavaliseks kasutamiseks ning seda toetatakse silumise huvides ja et faili saaks käsitsi muuta. Kui lisad failile laiendi `.xml`, salvestatakse fail just selles vormingus.

Tavalisel kasutajal ei ole soovitatav faili käsitsi muuta. Seda tuleks teha alles siis, kui mõistad põhjalikult &kappname; sisemist loogikat või kui arendaja palub sul seda teha. Ära süüdista &kappname; arendajaid, kui see su andmed kihva keerab! Sind on hoiatatud!

## GZIP-tihendusega fail

See on tavaline vorming, mida &kappname; kasutab faili salvestamisel laiendiga `.kmy`.

Kui krüptimine on lubatud, salvestatakse fail krüptitult.

Kui soovid näha GZIP-tihendusega faili sisu, anna failile laiend `.gz` (&eg; nimeta fail `minurahaasjad.kmy` ümber failiks `minurahaasjad.kmy.gz`), seejärel paki käsuga `gunzip` fail lahti ja uuri seda. Sa ei pea seda taas tihendama enne uuesti laadimist &kappname;s, sest &kappname; suudab lugeda ka tihendamata andmeid. Aga kui selle hiljem salvestad, salvestatakse see taas tihendatuna. Kui soovid selle kirjutada tihendamata kujul, kasuta laiendit .xml.

## GPG-krüpteeringuga fail

GPG-krüpteeringuga failivormingu kasutamine on väga turvaline viis salvestada oma isiklike rahaasjade andmed enda salvestusseadmesse. Kui &kappname;le on antud seadistustedialoogis korraldus salvestada andmed krüptitult, šifreerib ta andmed GPG ja määratud võtmega enne nende tegelikku salvestamist. Krüptitud faili avamisel tuleb sul anda võtmeringi avamiseks vajalik parool. Krüptitud fail ise salvestatakse GPG ASCII Armored vormingus.

GPG krüptimise kasutamisel tihendab GPG faili, mistõttu seda ei ole vaja eraldi tihendada.

### GPG võtmed

Kui sa ei ole seda veel oma kirjade krüptimiseks teinud, tuleb &kappname; GPG krüptimise kasutamiseks genereerida võtmepaar. Samuti peab GPG mõistagi olema süsteemi paigaldatud.

Võtmepaari genereerimise ja selle eest hoolitsemise üksikasjad väljuvad käesoleva käsiraamatu piirest. Lühikese õpetuse selle kohta võib leida veebilehelt http://www.gnupg.org/documentation/howtos.en.html.

### Võtmete määramine &kappname;s

Seadistustedialoogi krüptimise kaardil on rippmenüü, millest saab valida võtme, mida tuleb kasutada krüptimiseks ja lahtikrüptimiseks. Lisaks on seal väli, kus saab lisada võtme ID, mida ära toodud ei ole. Sel väljal võib kasutada võtme ID-d, võtmega seotud e-posti aadressi või mis tahes muud sobivat GPG võtme tuvastamisviisi. Kui kirjutad võtme ID, kontrollib &kappname; selle kehtivust ning näitab dialoogis rohelist tulukest, kui võti leitakse.

Kontrolli kindlasti, et sul oleksid selle ID nii avalik kui ka privaatvõti. Kui sul pole sisestatud ID privaatvõtit, ei saa sa faili enam avada.

### &kappname; taastusvõti

Samuti saab seadistustedialoogi sel kaardil valida täiendava krüptimise &kappname; taastusvõtmega. Seda saab kasutada ainult siis, kui võti on salvestatud sinu GPG võtmeringi. Selle valiku märkimisel saab sinu andmeid taastada isegi siis, kui kaotad oma privaatvõtme. Võimalik on see seeläbi, et andmeid ei krüptita mitte ainult sinu võtmega, vaid ka &kappname; taastusvõtmega. See võti on kättesaadav ainult valitud &kappname; arendajatele (käsiraamatu kirjutamise ajal kõigest autorile). &kappname; versiooni 4.7 ilmumise ajal oli taastusvõtme aegumistähtajaks 3. jaanuar. 2015.

Tavalistes oludes saad oma faili avada, salvestada ja sulgeda nagu ikka. Ebanormaalsetes oludes ehk võtme kaotamisel on sul võimalik võtta ühendust mõne arendajaga, kel on ligipääs &kappname; taastusvõtmele, ja soovida abi andmete taastamisel. Arendajatega saab ühendust võtta &kappname; arendajate postiloendi &devlist; vahendusel.

## Anonüümne fail

See vorming ei ole mõeldud normaalseks andmesalvestuseks. See on toetatud juhuks, kui tekib probleem, et siis jagada seda &kappname; arendusmeeskonnaga, ilma et paljastaksid oma finantsandmete konfidentsiaalset sisu. Nii näiteks muudetakse rahaasutuste, kontode, maksesaajate ja kategooriate nimed sellisteks stringideks, nagu "I000001" või "A000001"; samasugused muudatused võetakse ette teistegi andmetega, näiteks kontonumbrid, ning juhusliku valiku alusel muudetakse tehingute summasid.

Kui arendajad seda soovivad, vali menüükäsk Salvesta kui... ning salvesta oma andmed anonüümsesse vormingusse, valides selleks filtri `Anonüümsed failid`. Sellega antakse ühtlasi failile laiend `.anon.xml`.

Kontrollimaks, kas probleem on endiselt alles, laadi anonüümseks muudetud fail ja proovi probleem taas esile kutsuda. Kui see õnnestub, saada fail arendajate postiloendisse &devlist; lähemaks uurimiseks. Kui probleemi aga enam ei teki ... olgu, ärgem praegu sellele variandile mõtleme.